**OBRAZLOŽENJE UZ IZVJEŠTAJ O GODIŠNJEM IZVRŠENJU**

**PRORAČUNA GRADA KNINA ZA 2018. GODINU**

**za razdoblje od 1. siječnja do 31. prosinca 2018. godine**

**I. UVOD**

Člankom 109. Zakona o proračunu („Narodne novine“ broj , 87/08, 46/09, 136/12 i 15/15) propisana je obveza upravnom tijelu za financije izrada godišnjeg izvještaja o izvršenju proračuna i dostava gradonačelniku do 1. svibnja te obveza gradonačelnika da isti podnese na donošenje Gradskom vijeću do 1. lipnja tekuće proračunske godine. Slijedom navedenog izrađeno je ovo Izviješće o godišnjem izvršenju proračuna Grada Knina za 2018. godinu (za razdoblje od 1. siječnja do 31. prosinca 2018. godine), koje se dostavlja na usvajanje.

Pravilnikom o polugodišnjem i godišnjem izvještaju o izvršenju proračuna („Narodne novine“, broj 24/13 i 102/17) propisan je sadržaj polugodišnjeg i godišnjeg izvještaja o izvršenju proračuna te je dostavljeno Izvješće o godišnjem izvršenju proračuna Grada Knina za 2018. godinu izrađeno sukladno navedenom Pravilniku.

Kako je Uputama za izradu proračuna jedinice lokalne i područne (regionalne) samouprave za period 2016. – 2018. godine (Ministarstvo financija, kolovoz 2015. godine) propisana obveza uključivanja financijskih planova svih proračunskih korisnika u proračun jedinice lokalne, područne (regionalne) samouprave, proračun Grada Knina sadrži planirane i izvršene prihode i primitke te rashode i izdatke proračunskih korisnika. Slijedom navedenog ovo Izvješće o godišnjem izvršenju proračuna za 2018. godinu uključuje sve i prihode i sve rashode slijedećih proračunskih korisnika:

- Dječji vrtić „Cvrčak“ Knin,

- Kninski muzej,

- Pučko otvoreno učilište Knin,

- Narodna knjižnica Knin,

- Javna vatrogasna postrojba grada Knina te

- Vijeća srpske nacionalne manjine grada Knina- temeljem Okružnice Ministarstva financije iz

2010. godine.

**II. SADRŽAJ OBRAZLOŽENJA**

1. OPĆI DIO PRORAČUNA

1.1. RAČUN PRIHODA I RASHODA

1.2. RAČUN FINACIRANJA

2. OBRAZLOŽENJE OSTVARENJA PRIHODA I PRIMITAKA, RASHODA I IZDATAKA

3. STANJE NENAPLAĆENIH POTRŽIVANJA ZA PRIHODE, STANJE NEPODMITRENIH DOSPJELIH

OBVEZA I STANJE POTENSIJALNIH OBVEZA PO OSNOVU SUDSKIH SPOROVA PRORAČUNA I

PRORAČUNSKIH KORISNIKA GRADA KNINA

4. IZVJEŠĆE O IZVRŠENIM PRERASPODJELAMA PRORAČUNA

5. IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA

6. IZVJEŠTAJ O KORIŠTENJU PRORAČUNSKE ZALIHE

7. IZVJEŠTAJ O DANIM JAMSTVIMA I IZDATCIMA PO JAMSTVIMA

8. IZVJEŠTAJ O PROVEDBI PLANA RAZVOJNIH PROGRAMA

9. POSEBNI DIO PRORAČUNA

9.1. Izvršenje po organizacijskoj klasifikaciji

9.3. Izvršenje po programskoj klasifikaciji

9.3.1. Obrazloženje izvršenja programa po razdjelima/odjelima, uključujući i proračunske korisnike iz

nadležnosti odjela:

- Upravni odjel za lokalnu samoupravu i društvene djelatnosti

- Upravni odjel za financije, gospodarstvo i EU fondove

- Upravni odjel za prostorno uređenje, komunalne, imovinskopravne poslove i zaštitu okoliša

**1. OPĆI DIO PRORAČUNA**

Opći dio proračuna sadrži:

- sažetak Računa prihoda i rashoda i Računa financiranja

- A. Račun prihoda i rashoda

- B. Račun financiranja

U tabelarnom prikazu daje se sažetak proračunom planiranih prihoda i primitaka te rashoda i izdataka proračuna Grada Knina za 2018. godinu te pregled izvršenja za 2018. godinu.

|  |  |  |
| --- | --- | --- |
|  | Izvorni plan  za 2018. godinu | Ostvareno u 2018. godini |
| 6 PRIHODI POSLOVANJA | 71.313.677,00 | 67.378.379,25 |
| 7 PRIHODI OD PRODAJE NEFINANCIJ. IMOVINE | 2.950.000,00 | 1.994.789,29 |
| UKUPNI PRIHODI | 74.263.677,00 | 69.373.168,54 |
| 3 RASHODI POSLOVANJA | 46.645.197,50 | 41.766.193,32 |
| 4 RASHODI ZA NABAVU NEFIN. IMOVINE | 29.384.055,50 | 26.992.567,95 |
| UKUPNI RASHODI | 76.029.253,00 | 68.758.761,27 |
| UKUPNI PRIHODI | 74.263.677,00 | 69.373.168,54 |
| UKUPNI RASHODI | 76.029.253,00 | 68.758.761,27 |
| VIŠAK\MANJAK /PRIHODI-RASHODI/ | -1.765.576,00 | 614.407,27 |
|  |  |  |
| RAČUN FINANCIRANJA |  |  |
| 8 PRIMICI OD FINANCIJSKE IMOVINE | 30.000,00 | 2.963,20 |
| 5 IZDATCI ZA FINANCIJSKU IMOVINU | 0,00 | 0,00 |
| VIŠAK\MANJAK OD FINANCIJSKE IMOVINE | 30.000,00 | 2.963,20 |
|  |  |  |
| VIŠAK\MANJAK IZ PRETHODNIH GODINA | 1.735.576,00 | 617.370,47 |
| **VIŠAK\MANJAK PRIHODA** | **0,00** | **617.370,47** |

Ostvareni višak prihoda i primitaka u 2018. godini sadrži pored ostvarenog viška Grada Knina i viškove/manjkove proračunskih korisnika (jer su svi njihovi i prihodi i rashodi evidentirani u proračuna Grada).

Pregled ostvarenog viška/manjka proračunskih korisnika u 2018. godini.

višak prihoda Pučkog otvorenog učilišta u 2018. godini 7.930,00 kuna

manjak prihoda Kninskog muzeja u 2018. godini 152.086,00 kuna

manjak prihoda Javne vatrogasne postrojbe u 2018. godini 304.940,00 kuna

manjak prihoda Dječjeg vrtića „Cvrčak“ u 2018. godini 216.384,00 kuna

višak Vijeća srpske nacionalne manjine u 2018. godini 256,00 kuna

višak Narodne knjižnice Knin u 2018. godini 16,00 kuna

te je Grad Knin bez proračunskih korisnika u 2018. godini ostvario višak prihoda u iznosu 1.282.578,47 kuna.

Napomena, manjak kod pojedinih proračunskih korisnika proizašao je zbog potrebe usklađenja obračuna i knjiženja plaća po uspostavi Jedinstvenog računa Riznice koji je uspostavljen 1. siječnja 2019. godine.

Iznimno je važno, kada se obrazlaže ukupno ostvareni višak prihoda i primitaka Grada Knina u 2018. godini napomenuti i činjenicu da je Grad Knin u 2018. godini iz vlastitih sredstava uložio ukupno 4.517.593,04 kuna za provedbu IP-a koji će se potpisivanjem ugovora (neki su već potpisani do ožujka 2019. godine) refundirati i u proračun Grada tijekom 2019. godine (izvor sredstva kapitalne i tekuće pomoći EU).

Usporedba ostvarenih prihoda i rashoda u 2017. i 2018. godini

PRIHODI 2017./2018. RASHODI 2017./2018.

*Grafikon 1. Grafikon 2.*

*Grafikon 3. Grafikon 4.*

**2. OBRALOŽENJE OSTAVARENJA PRIHODA I PRIMITAKA TE RASHODA I IZDATAKA**

**PRIHODI I PRIMITCI**

U općem dijelu, sukladno Pravilniku o polugodišnjem i godišnjem izvještaju o izvršenju proračuna sadržani su podatci o izvršenju za izvještajno razdoblje prethodne proračunske godine, izvorni plan za proračunsku godinu, izvršenje za izvještajno razdoblje, indeks izvršenja za izvještajno razdoblje u odnosu na izvršenje za izvještajno razdoblje prethodne godine te indeks izvršenja za izvještajno razdoblje u odnosu na izvorni plan za proračunsku godinu.

Ostvareni prihodi u 2017. po izvorima (u %) Ostvareni prihodi po izvorima u 2018. godini (u %)

*Grafikon 5. Grafikon 6.*

Ostavreni prihodi po izvorima u 2017. (u iznosu) Ostavreni prihodi po izvorima u 2018. (u iznosu)

*Grafikon 7. Grafikon 8.*

Tekući prihodi i primitci proračuna Grada Knina za razdoblje od 01.01.-31.12.2018. ostvareni su u iznosu od 69.373.168,54 kuna. U nastavku slijedi usporedba pokazatelja ostvarenih prihoda i primitaka u istom izvještajnom razdoblju prethodne godine (od 01.01.-31.12. 2018. godini), kako slijedi:

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | VRSTA PRIHODA/PRIMITAKA | |  |  | | --- | --- | | IZVRŠENJE  ZA RAZDOB.  1.1.-3112.'17 | | | 1 | | |  | | |  | | |  | | | IZVORNI PLAN 2018.  2 | |  | | --- | | IZVRŠENJE 2018. |   **3** | RAZLIKA IZVRŠENJE  2017.-2018. | INDEKS IZVRŠENJA  2017/2018  (u %)  3/1 | |  | | --- | | INDEKS IZVRŠENJA 2018.  (U %)  3/2 | |  | |  | |
|  | **UK. PRIHODI/PRIMITCI** | **42.331.670,49** | **74.293.677,00** | **69.376.131,74** | **27.044,461,25** | **163,39** | **93,48** |
| **6** | **Prihodi poslovanja** | **40.986.659,21** | **71.313.677,00** | **67.378.379,25** | **26.391.720,04** | **164,39** | **97,55** |
| 61 | Prihodi od poreza | 13.906.308,23 | 40.019.095,00 | 39.037.789,05 | 25.131.480,82 | 280,72 | 97,83 |
| 63 | Pomoći iz inozemstva i od subjekata unutar općeg proračuna | 19.850.364,86 | 21.060.089,00 | 20.188.342,37 | 337.977,51 | 101,70 | 95,86 |
| 64 | Prihodi od imovine | 1.415.475,65 | 1.608.804,00 | 1.314.595,35 | 100.880,30 | 92,87 | 81,71 |
| 65 | Prihodi od upravnih i administrativnih pristojbi, pristojbi po posebnim propisima i naknada | 5.007.013,32 | 7.213.900,00 | 5.541.483,72 | 534.470,40 | 110,67 | 76,82 |
| 66 | Prihodi od prodaje proizvoda i robe te pruženih usluga i prihodi od donacija | 564.628,88 | 1.152.285,00 | 971.127,42 | 406.498,54 | 171,99 | 84,28 |
| 68 | Kazne, upravne mjere i ostali prihodi | 242.868,27 | 259.504,00 | 325.041,34 | 82.173,07 | 133,83 | 125,25 |
| **7** | **Prihodi od prodaje nefinancijske imovine** | **1.332.629,49** | **2.950.000,00** | **1.994.789,29** | **662.159,80** | **149,69** | **67,62** |
| 72 | Prihodi od prodaje proizvedene dugotrajne imovine | 1.332.626,49 | 2.950.000,00 | 1.994.789,29 | 662.159,80 | 149,69 | 67,62 |
| **8** | **Primitci od financijske imovine i zaduženja** | **12.381,79** | **30.000,00** | **2.963,20** | **-9.688,59** | **23,93** | **9,88** |
| 81 | Primljeni povrati glavnica danih zajmova i depozita | 12.381,79 | 30.000,00 | 2.963,20 | -9.688,59 | 23,93 | 9,88 |
| 84 | Primitci od zaduživanja | 0,00 | 0,00 | 0,00 | 0,00 | 0,00 | 0,00 |

Tablica 1.

Ukupni prihodi i primitci u 2018. godini ostvareni su u iznosu od 69.376.131,74 kuna, što je za 27.044.461,25 kuna više od ukupno ostvarenih prihoda i primitka istog izvještajnog razdoblja prethodne, 2017. godine, u kojoj su isti ostvareni u iznosu od 42.331.670,49 kuna.

Usporedbom prihoda ostvarenih u istom razdoblju 2017. i 2018. godine (tablica 1.) razvidno je da je povećanju ukupnih prihoda i primitaka u 2018. godini, u odnosu na isto razdoblje prethodne godine, doprinijelo prvenstveno stupanje na snagu novog Zakona o financiranju jedinica lokalne i područne (regionalne) samouprave i uvođenje prihoda od fiskalnog izravnanja, što je neminovno dovelo do značajnog povećanja prihoda od poreza. Prihodi po ovom osnovu u 2018. su se povećali za 26.970.056,21 kuna u odnosu na prethodnu godinu.

Nadalje, iz tabelarnog prikaza razvidno je da su se u 2018., u odnosu na 2017. godinu povećali svi prihodi izuzev prihoda na ime povrata glavnice danih zajmova i depozita, a do smanjenja istih došlo je, dijelom zbog nižih kamatnih stopa na deponirana sredstva, a dijelom zbog smanjenog broja obveznika po poduzetničkim kreditima (protekom vremena smanjuje se i njihova obveza uslijed vraćanja istih).

**Prihodi poslovanja**

Prihodi poslovanja (prihodi od poreza, pomoći iz inozemstva i od subjekata unutar općeg proračuna, prihodi od imovine, prihodi od upravnih i administrativnih pristojbi, pristojbi po posebnim propisima, prihodi od prodaje roba i usluga, prihodi od donacija, prihodi od naplaćenih kazni, upravnih mjera i ostali prihodi) ostvareni su u iznosu od 36.824.836,08 kuna te je po istom ostvareno povećanje prihoda poslovanja za 25.131.480,82 kuna na ukupno ostvarene prihode poslovanja u prethodnoj, 2017. godini.

***61/ Prihodi od poreza*** u izvještajnom razdoblju ostvareni su u iznosu od 39.037.789,05 kuna, što čini, u odnosu na tekući plan izvršenje od 97,83 %, odnosno u odnosu na prethodnu godinu povećanje je 280,72%, - povećanje od 25.131.480,82 kuna (učinak fiskalnog izravnanja uz neznatno smanjenje poreza na robe i usluge).

Svakako, najveći udio u ostvarenju poreznih prihoda imaju prihodi od poreza i prireza na dohodak koji je u 2018. ostvaren u iznosu od 36.828.637,32 kuna (24.107.543,89 kuna povećanja u odnosu na 2017.) Značajno povećanje u odnosu na prethodnu godinu je i povećanje poreza na nekretnine koji je ostvaren za 1.083.703,81 kunu više nego u 2017. godini,a koji je rezultirao značajnim povećanjem prometa na tržištu nekretnina u 2018. godini u odnosu na prethodna razdoblja.

***63/ Pomoći iz inozemstva i od subjekata unutar općeg proračuna*** - ostvareni su u iznosu 20.188.342,37 kuna s indeksom izvršenja od 95,86 % .

Od navedenog iznosa 4.544.573,98 kuna odnosi na primljene kapitalne pomoći iz proračuna i to: za uređenje Atletske staze 1.500.000,00 kuna, 1.900.000,00 kuna za uređenje i opremanje Dječjeg vrtića, 118.550,00 za Lovrića kuću, 350.000,00 za uređenje Katićeve ulice, 90.000,00 za geodetsku snimku tvrđave te 71.558,10 za Reciklažno dvorište.

Svakako najznačajniji prihod po ovom izvoru su pomoći od izvanproračunskih korisnika primljene u ukupnom iznosu od 11.750.293,70 kuna, od čega se 10.135.139,81 kuna odnosi na prihode ostvarene od Fonda za zaštitu okoliša ( 9.931.843,13 kuna za sanaciju Male Promine te 203.296,68 kuna za uređenje Reciklažnog dvorišta) te 1.1615.153,89 je naknada Hrvatskog zavoda za zapošljavanje za dvije grupe radnika na rok od 6 mjeseci na javnim radovima. Tu su uvrštene i pomoći koje je Grad dobio na ime pomoći za decentralizirane vatrogasne funkcije te pomoći za troškove ogrjeva socijalnim slučajevima, kao i tekuće i kapitalne pomoći proračunskim korisnicima.

***64/ Prihodi od imovine*** u ovom izvještajnom (polugodišnjem) razdoblju ostvareni su u iznosu od 1.314.595,35 kuna s indeksom izvršenja od 81,71%. U 2017. isti su ostvareni u iznosu od 1.415.475,65 kuna iz čega proizlazi da su ovom izvještajnom razdoblju isti ostvareni više u odnosu na prethodnu godinu u iznosu od 100.880,30 kuna.

Prihodi od financijske imovine smanjeni su s lanjskih 117.971,56 kuna na 66.179,80 kuna. Smanjenje proizlazi iz znatno sniženja kamata na štednju (znatno smanjenje kamatne stope).

Prihodi od nefinancijske imovine sa smanjeni s lanjskih 1.297.176,79 kuna na 1.238.774,19 kuna prvenstveno zbog smanjenja prihoda po osnovu zakupa poslovnih prostora što je rezultat smanjenja zakupnine za zakupnike koji su duže od 10 godina u neprekidnom najmu poslovnog prostora.

***65/ Prihodi od upravnih i administrativnih pristojbi, pristojbi po posebnim propisima i naknada***.

U 2018. godinu ovi prihodi su ostvareni u iznosu od 5.541.483,72 kuna što je za 534.470,40 kuna više u odnosu na prethodnu godinu. Upravne i administrativne pristojbe povećane su za 72.089,90 kuna, prihodi po posebnim propisima (sufinanciranje cijene usluge, participacije i sl – stavke kod proračunskih korisnika) povećale su se za 48.973,83 kune, dok su se prihodi od komunalne naknade i komunalnog doprinosa povećale za 413.406,67 kuna.

***66/ Prihodi od prodaje proizvoda i robe te pruženih usluga i prihodi od donacija***

U 2018. godini ostvareni su u iznosu 971.127,42 kune (indeks izvršenja84,28%) što je za 406.498,54 kuna više u odnosu na prethodnu godinu. Od navedene razlike u odnosu na prethodnu godinu 299.998,54 kuna je više ostvareno po osnovu povećanih prihoda od prodaje proizvoda i roba te pruženih usluga (usluge Hrvatskim vodama temeljem ugovora, povećani prihodi Pučkog otvorenog učilišta, prihodi od prodaje knjiga Narodne knjižnice), donacije od pravnih i fizičkih osoba izvan općeg proračuna povećane su za 106.500,00 kuna.

***68/ Kazne, upravne mjere i ostali prihodi***

ostvareni su u iznosu od 325.041,34 kune (indeks izvršenja 125,25%). U odnosu na prethodnu godinu isti su povećani za 82.173,07 kuna. Od navedenog naplaćeno je više kazni i upravnih mjera za 1.966,66 kuna, a razlika od 80.206,41 kuna odnosi se na ostale prihode poslovanja (po sudskim sporovima i ostalim oblicima prisilne naplate).

***72/ Prihodi od prodaje proizvedene dugotrajne imovine*** –

Prihodi po ovom osnovu ostvareni u 2018. godine naplaćeni su u iznosu od 1.994.789,29 kuna (indeks izvršenja 67,62%) što je za 662.159,80 kuna više nego prethodne godine i odnose se na prihode od prodaje državnih stanova i prihoda od prodaje stanova s stanarskim pravom.

**Primitci od financijske imovine i zaduženja**

***81/ Primljeni povrati glavnica danih zajmova i depozita*** – od planiranog iznosa od 30.000,00 kuna ostvarenje u ovom izvještajnom razdoblju je 2.963,20 kuna i odnosi se na povrat zajmova danih tuzemnim trgovačkim društvima izvan javnog sektora. U 2017. za isto razdoblje ostvareno je 12.381,79 kuna primitaka što je za 9.688,59 kuna više od ostvarenja u 2018. jer se smanjuje i obveza po istim.

***81/ Primitci od zaduženja –*** u 2018. godini Grad se nije zaduživao niti je imao zaduženje iz prethodnih godina te nije bilo ni rashoda po navedenom osnovu.

**RASHODI I IZDATCI**

U nastavku se daje pregled polugodišnjeg izvršenja rashoda i izdataka prethodne, 2017. godine, pregled svih planiranih rashoda i izdataka u tekućoj 2018. godini, izvršenje za izvještajno razdoblje tekuće godine te indeks izvršenja prethodne godine i indeks izvršenja tekuće godine (planirani te izvršeni rashodi i izdatci odnose se ne Grad Knin i na proračunske korisnike Grada Knina), kako slijedi:

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | VRSTA RASHODA/IZDATAKA | |  |  | | --- | --- | | IZVRŠENJE  ZA RAZDOB.  1.1.-31.12.'17 | | | 1 | | |  | | |  | | |  | | | **IZVORNI PLAN 2018.**  **2** | |  | | --- | | IZVRŠENJE  2018. |   **3** | RAZLIKA  IZVRŠENJA 2017/2018  3-2 | INDEKS IZVRŠ.  2017/2018  (u %)  3/1 | |  | | --- | | INDEKS IZVRŠ. 2018.  (u %)  3/2 | |  | |  | |
|  | **UK. RASHODI/IZDATCI** | **35.503.301,72** | **76.029.253,00** | **68.758.761,27** | **33.255.459,55** | **193,67** | **90,43** |
| **3** | **Rashodi poslovanja** | **32.530.311,95** | **46.645.197,50** | **41.766.193,32** | **9.235.881,37** | **128,39** | **89,54** |
| 31 | Rashodi za zaposlene | 13.087.473,00 | 21.221.891,00 | 19.597.281,27 | 6.509.808,27 | 149,74 | 92,34 |
| 32 | Materijalni rashodi | 15.632.453,68 | 19.799.461,50 | 17.037.859,18 | 1.405.405,50 | 108,99 | 86,05 |
| 34 | Financijski rashodi | 522.688,26 | 387.400 | 332.172,25 | -190.516,01 | 63,55 | 85,74 |
| 35 | Subvencije | 0 | 600.000,00 | 535.711,94 | 553.711,94 | 0,00 | 89,29 |
| 36 | Pomoći dane u inozemstvo i unutar općeg proračuna | 0 | 312.000,00 | 308.122,00 | 308.122,00 | 0,00 | 98,76 |
| 37 | Naknade građanima i kućanstvima na temelju osiguranja i druge naknade | 1.003.666,08 | 1.610.000,00 | 1.356.411,19 | 352.745,10 | 135,15 | 84,25 |
| 38 | Ostali rashodi | 2.284.030,60 | 2.714.455,00 | 2.598.635,49 | 314.604,89 | 113,77 | 95,73 |
| **4** | **Rashodi za nabavu nefinancijske imovine** | **2.972.989,77** | **29.384.055,50** | **26.992.567,95** | **24.019.578,18** | **907,93** | **91,86** |
| 41 | Rashodi za nabavu neproizvedene dugotrajne imovine | 254.657,50 | 1.702.712,50 | 1.095.806,27 | 841.148,77 | **430,31** | 64,36 |
| 42 | Rashodi za nabavu proizvedene dugotrajne imovine | 1.629.396,05 | 27.371.343,00 | 25.522.316,27 | 23.892.920,22 | 1566,37 | 93,24 |
| 45 | Rashodi za dodatna ulaganja na nefinancijskoj imovini | 1.088.936,22 | 310.000,00 | 374.445,41 | -714.490,81 | 34,39 | 120,79 |
| **5** | **Izdatci za financijsku imovinu i otplate zajmova** | **0,00** | **0,00** | **0,00** | **0,00** | **0,00** | **0,00** |
| 54 | Izdatci za otplatu glavnice primljenih kredita | 0,00 | 0,00 | 0,00 | 0,00 | 0,00 | 0,00 |

Tablica 2.

Ukupni rashodi i izdatci poslovanja u 2018. godini ostvareni su u iznosu 68.758.761,27 kuna, što je za 33.255.459,55 kuna više ostvarenih rashoda i izdataka u odnosu za prethodnu, 2017. godinu kada su isti ostvareni u iznosu od 35.503.301,72 kuna.

Iz tabelarnog prikaza razvidno je da su se svi rashodi izuzev financijskih rashoda i rashoda za dodatna ulaganja na nefinancijskoj imovini povećali u odnosu na prethodnu godinu, ali isto tako razvidno je su isti pratili i znatno povećanje prihoda u odnosu na 2017. godinu.

**Rashodi poslovanja**

Rashodi poslovanja (rashodi za zaposlene, materijalni rashodi, financijski rashodi, pomoći dane u inozemstvo i unutar općeg proračuna, naknade građanima i kućanstvima na temelju osiguranja i druge naknade te ostali rashodi) izvršeni su u iznosu od 41.766.193,32 kuna, s napomenom da su u isti uvršteni i rashodi svih proračunskih korisnika Grada.

***31/ Rashodi za zaposlene*** obuhvaćaju plaće, doprinose na plaće i ostale rashode za zaposlene (bonus za uspješnost na radu, nagrade, naknade za bolest, invalidnost i smrtni slučaj, regres za godišnji odmor). U 2018. godine na ime istih je utrošen iznos od 19.597.281,27 kuna, indeks realizacije je 92,34 %. Navedeni rashodi odnose se na 37 zaposlenika gradske uprave, 230 zaposlena na javnim radovima u trajanju od šest mjeseci, na sve zaposlenike proračunskih korisnika koji primaju plaću iz proračuna Grada Knin (djelatnici i Dječjeg vrtića „Cvrčak“, Kninskog muzeja, Narodne knjižnice, Javne vatrogasne postrojbe grada Knina, Pučkog otvornog učilišta grada Knina i Vijeća srpske nacionalne manjine).

Ovi rashodi su povećani za 149,74% u odnosu na prethodnu, 2017. godinu. Navedena razlika najvećim dijelom proizlazi zbog provođenja programa javnih radova jer je u 2017. godini bilo samo 15 zaposlenih po navedenom osnovu.

***32/ Materijalni rashodi*** u izvještajnom razdoblju izvršeni su u iznosu 17.037.859,18 kuna s indeksom izvršenja u odnosu na ukupno planirane materijalne rashode od 19.799.461,50 kuna od 86,05%.

U odnosu na 2017. godinu isti su povećani za 108,99%.

Materijalni rashodi sadrže:

- naknade za troškove zaposlenih (naknade za službena putovanja, naknada za prijevoz, rad na terenu i odvojeni život, stručno usavršavanja zaposlenika) u ovom izvještajnom razdoblju ostvarene su u iznosu 999.400,65 kuna. U odnosu na 2017. isti su povećani za 142,65% (povećanje najvećim dijelom se odnosi na zaposlene na javnim radovima, njih 229 koji su za svih 6 mjeseci ostvarivali pravo naknade za prijevoz na posao);

- rashodi za materijal i energiju (uredski materijal i ostali materijalni rashodi, materija i sirovine, energija, materijal i dijelovi za tekuće i investicijsko održavanje, sitan inventar i gume, radna i zaštitna odjeća). U ovom izvještajnom razdoblju isti su ostvareni u iznosu od 2.878.882,66 kuna, povećanje u odnosu na prethodnu, 2017. godinu za 301.830,07 kuna najvećim dijelom odnosi se na povećanu potrošnju električne energije te nabavu opreme za potrebe javnih radova.

- rashodi za usluge (usluge telefona, pošte, prijevoza, usluge tekućeg i investicijskog održavanja, usluge promidžbe i informiranja, komunalne usluge, zakupnine i najamnine, zdravstvene, intelektualne, računalne te ostale usluge) u prvom polugodištu 2018. godine utrošen je iznos od 11.071.517,58 kuna - indeks izvršenja 85,24%. Svakako najznačajniji rashodi u iznosu od 4.826.601,84,00 kuna odnosi na Program održavanja komunalne infrastrukture: održavanje javnih površina- građevinski radovi, održavanje groblja,održavanje čistoće javnih i zelenih površina, održavanje javne rasvjete, te nerazvrstanih cesta. Slijede rashodi po Programu komunalnih usluga i održavanja objekata: održavanje građevinskih objekata, deratizacija i dezinsekcija, hvatanje pasa lutalica, održavanje naziva ulica i kućnih brojeva, naknada za korištenje odlagališta u Biskupiji.

Nadalje, slijede rashodi na ime zaštite na radu i protupožarne zaštite, usluge odvjetnika i pravnog zastupanja, geodetsko-katastarske usluge, sudski troškovi, grafičke te intelektualne usluge.

U odnosu na prethodnu, 2017. godinu ovi rashodi su povećani za 4.184.679,14 kuna.

- naknada troškova osobama iz radnog odnosa su troškovi isplaćenih naknada gradonačelniku za 6 mjeseci budući da dužnost obavlja bez zasnivanja radnog odnosa;

- ostali nespomenuti rashodi poslovanja u izvještajnom razdoblju ostvareni su u iznosu 1.966.987,97 kuna s indeksom izvršenja od 84,84% u odnosu na ukupno planirane rashode tijekom 2018. godine.

(naknade za rad predstavničkih tijela u iznosu 245.072,06 kuna, premije osiguranja 60.202,25 kuna, reprezentacija 202.890,01 kuna , članarine u iznosu 25.790,82 kuna, razne pristojbe i naknade u iznosu 68.755,92 kuna te ostali nespomenuti rashodi poslovanja u iznosu 1.364.276,91 kuna- izdatci za božićne blagdane, kulturne priredbe, proslava Dana grada i ostalih blagdana, izdatci za proslavu obljetnice Oluje i sl.).

U odnosu na prethodnu, 2017. godinu ovi rashodi su smanjeni za 3.450.865,72 kune.

***34/ Financijski rashodi*** su izvršeni u iznosu od 332.172,25 kuna i odnose se na bankarske usluge, usluge platnog prometa, naknade Poreznoj upravi te plaćene zatezne kamate iz poslovnih odnosa. U odnosu na rashode po ovom osnovu smanjeni su za 190.516,01 kuna.

***35/ Subvencije*** – od planiranih 600.000,00 kuna dodijeljeno 535.711,94 kuna subvencija (indeks izvršenja 89,29%). Od navedenog iznosa 441.407,05 kuna isplaćeno je, kroz Program razvoja gospodarstva 56 potpora te kroz Program razvoja poljoprivrede ispaćene su 22 potpore u iznosu 94.304,89 kuna.

Zbog izmjene kontnog plana potpore u 2017. evidentirane su na drugom kontu od ovog.

***36/ Pomoći dane u inozemstvo i unutar općeg proračuna*** – u izvještajnom razdoblju ostvareno je 308.122,00 kuna rashoda s indeksom izvršenja od 98,76%. Tekuća donacija unutar općeg proračuna isplaćena je kao pomoć za sanaciju poplavljenih područja Hrvatskoj Kostajnici u iznosu od 20.000,00 kuna, te 1.000,00 kuna donacije za književnu večer u Kijevu. Pomoći proračunskim korisnicima drugih proračuna iznosile su 287.122,00 kuna (Opća bolnica, Osnovna škola Franje Tuđmana, hrvatska udruga ravnatelja osnovnih škola, Veleučilište Marko Marulić, Klub mladih inovatora, Osnovna škola Domovinske zahvalnosti).

***37/ Naknade građanima i kućanstvima na temelju osiguranja i druge naknade*** na nivou proračunske godine planirane su u iznosu od 1.610.000,00 kuna, a u izvještajnom razdoblju utrošeno je 1.356.411,19 kuna (indeks izvršenja je 84,25%) kuna, a trošak se odnosi na isplatu naknade za rođenje djeteta, te pomoć obiteljima i kućanstvima. U odnosu na prethodnu, 2017. godinu, po ovom osnovu utrošeno je 352.745,11 kuna više.

***38/ Ostali rashodi* – u** izvještajnom razdoblju izvršeni su u iznosu od 2.598.635,49 kuna (indeks izvršenja u odnosu na plan 95,73%). U odnosu na prethodnu godinu po ovom osnovu utrošeno je 314.604,00 kuna više.

Ovi rashodi odnose se na planirane kapitalne i tekuće donacije, kazne, penale, naknade štete i kapitalne pomoći. Glavnina ovih rashoda odnosi se na tekuće donacije koje su realizirane u iznosu od 2.181.979,49 kuna. Od toga se iznos od 442.449,36 kuna odnosi na isplatu potpora udrugama civilnog društva-uključujući i Crveni Križ, iznos od 407.195 kuna odnosi se na isplaćene potpore razvoju sporta, za najam sportske dvorane, isplatu sportskih stipendija, nagrade za iznimne rezultate u sportu, 464.999,99 kuna DVD-u , 72.0000,00 kuna isplaćeno je donacija vjerskim zajednicama, 80.000,00 udrugama u kulturi, 49.500,00 donacija povodom obilježavanja obljetnice Oluje, 50.000,00 za sufinanciranje troškova asistenta u nastavi, 441.407,05 kuna odnosi se na izdatke za potporu Turističkoj zajednici grada Knina, sredstva isplaćena za rad DVD grada Knina isplaćena su u iznosu od 142.999,99 kuna i sl.

Slijede kapitalne donacije koje su izvršene u iznosu od 403.000 kuna i odnose se na kapitalne donacije Čistoći i zelenilu d.o.o. za kupnju komunalne opreme, Atletskom klubu za atletsku stazu, Bolnici za nabavu nove opreme, sv. Bartolomeju.

Po osnovu naplaćenih kazna, penala i naknada štete utrošen je iznos od 13.656,00 kuna.

**Rashodi za nabavku nefinancijske imovine**

***41/ Rashode za nabavu neproizvedene dugotrajne imovine*** utrošeni su u iznosu od 1.095.806,27 kuna (indeks izvršenja 64,36%) kuna, odnosno za 841.148,77 kuna više nego prethodne godine.

Navedena sredstva utrošena su za izradu projektne dokumentacije, izradu troškovnika, geodetskih snimki i sl.

Dijelom, u iznosu 630.219,65 kuna odnosi se na provedbu Programa izrade projektne dokumentacije te ostatak na projektnu dokumentaciju za provedbu Programa integrirane regeneracije.

***42/ Rashodi za nabavu proizvedene dugotrajne imovine*** utrošeno je 25.522.316,27 kuna (indeks izvršenja 93,24%). U odnosu na 2017. godinu utrošeno je čak 23.892.92022 kuna (430,31 % je povećanje u odnosu na prethodnu godinu).

Od navedenog iznosa na građevinske objekte je utrošeno 24.482.686,49 kuna što je za 2084,58% više u odnosu na prethodnu godinu. Najznačajniji utrošak je svakako po Programu gradnje objekata i uređenje komunalne infrastrukture. 15.185.922,48 utrošeno je po pitanju zbrinjavanja otpada, odnosno na uređenje odlagališta Mala Promina i izgradnju Reciklažnog dvorišta, 359.516,68 na izgradnju cesta te 119.890,00 na modernizaciju javne rasvjete. Provedbom programa izgradnje i uređenja objekata odgojne i sportske namjene urošeno je 4.775.113,05 kuna i to 4.537.286,07 kuna na izgradnju i uređenje Dječjeg vrtića na novoj lokaciji te 237.826,98 kuna na uređenje atletske staze (početak u 2018., a dovršit će se u 2019.)

U sklopu provedbe projekta Integrirane regeneracije, po Programu razvoja poduzetništva grada Knina, za budući poduzetnički inkubator, kupljena je zgrada Kninjanke za 4.000.000,00 kuna.

Rashodi za postrojenja i opremu u 2018. godini iznose 917.364,10 kuna (povećani za 262,92% u odnosu na rashode po ovom osnovu ostvarene u 2017. godini). Od navedenog iznosa, 388.162,50 kuna izdvojeno je za nabavu opreme za restoran na Tvrđavi – provedba IP-a (85% vrijednost će se u 2019. refundirati iz sredstava EU), nabavljena i donirana opreme MUP-u u iznosu 49.495,00 kuna, Bolnici 99.000,00 kuna. 234.931,41 kuna utrošeno je za nabavku računala i računalne opreme, uredskog namještaja, telefona, opreme za grijanje i hlađenje za Gard Knin i za šest proračunskih korisnika, 47.750,00 kuna utrošeno je za nabavu opreme za javne radove,. Za nabavku knjiga, umjetničkih dijela utrošeno je 112.265,68 kuna (najvećim dijelom za potrebe Narodne knjižnice).

***45/ Rashodi za dodatna ulaganja na nefinancijskoj imovini*** – po ovom osnovu utrošeno je 374.445,41 kuna, što je za 714.490,81 kunu manje u odnosu na prethodnu godinu. U 2017. godini ukupan rashod od 1.088.936,22 kuna ostvario je Kninski muzej na ime dodatnih ulaganja na građevinskim objektima-iz kapitalnih pomoći, ove godine navedena investicija je dovršena te je za istu u 2018. utrošen znatno manji iznos sredstava.

**3. STANJE NENAPLAĆENIH POTRŽIVANJA ZA PRIHODE, STANJE NEPODMITRENIH**

**DOSPJELIH OBVEZA I STANJE POTENCIJALNIH OBVEZA PO OSNOVU SUDSKIH**

**SPOROVA PRORAČUNA I PRORAČUNSKIH KORISNIKA GRADA KNINA**

Stanje nenaplaćenih potraživanja za prihode proračuna za Grad Knin i proračunske korisnike Grada Knina za proračunsku 2018. godinu iznosi 4.332.496,00 kuna.

Stanje nepodmirenih dospjelih obveza proračuna Grada Knina i proračunskih korisnika Grada Knina za proračunsku 2018. godinu iznosi 3.988.722,00 kuna

Stanje potencijalnih obveza po osnovu sudskih postupaka Grada Knina i proračunskih korisnika Grada Knina iznosi 5.633.154,00 kuna.

**4. IZVJEŠTAJ O IZVRŠENIM PRERASPODJELAMA PRORAČUNA**

U 2018. godini nije bilo preraspodjele proračunskih sredstava.

**5. IZVJEŠTAJ O ZADUŽIVANJU NA DOMAĆEM I STARNOM TRŽIŠTU NOVCA I KAPITALA**

U 2018. godini Grad Knin se nije zaduživao na domaćem i stranom tržištu novca i kapitala niti ima obveza po navedenom osnovu iz prethodnih godina.

Grad je dao suglasnost na zaduživanje Javnoj vatrogasnoj postrojbi za kupovinu auto cisterne u iznosu 915.428,84 kuna s rokom otplate na tri godine.

**6. IZVJEŠTAJ O KORIŠTENJU PRORAČUNSKE ZALIHE**

Pozivom na danu ovlast gradonačelniku, pobliže određenu člankom 13. Odluke o izvršenju Proračuna Grada Knina za 2018. godinu, daje se izvješće da se u izvještajnom razdoblju nisu trošila sredstva proračunske zalihe.

**7. IZVJEŠTAJ O DANIM JAMSTVIMA I IZDATCIMA PO JAMSTVIMA**

U 2018. Grad nije davao jamstva te nije bilo ni izdataka po navedenom osnovu.

Po danoj suglasnost na zaduživanje Javnoj vatrogasnoj postrojbi za kupovinu auto cisterne od Grada Knina nije traženo jamstvo te nije bilo ni izdataka po navedenom osnovu.

**8. IZVJEŠTAJ O PROVEDBI PLANA RAZVOJNIH PROGRAMA**

Izmjenama i dopunama Zakona o proračunu iz 2012. godine propisana je obveza izrade Plana razvojnih programa. Istim zakonom propisano je i donošenje pravilnika (donosi ministar financija) kojim će se propisati sadržaj i metodologija izrade plana razvojnih programa, kao i način izvještavanja o izvršenju istih. Međutim, kako do danas taj pravilnik nije donesen, a zakonom je propisana obvezna izrada plana razvojnih programa pri donošenju proračuna te dostava izvješća o izvršenju istog po izvršenju proračuna, u privitku, kao sastavni dio Izvješća o godišnjem izvršenju proračuna za 2018. godinu, dostavlja se ovako sačinjeni tabelarni prikaz – Izvještaj o provedbi Plana razvojnih programa.

**9. OBRAZLOŽENJE IZVRŠENJA PROGRAMA IZ POSEBNOG DIJELA PRORAČUNA**

Dodatno obrazloženje rashoda i izdataka po organizacijskoj i programskoj klasifikaciji daje se kako slijedi:

**Izvršenje po organizacijskoj klasifikaciji**

Grad Knin je Odlukom o unutarnjem **ustrojstvu** upravnih tijela Grada Knina sve poslove iz samoupravnog djelokruga podijelio, po nadležnosti, u tri upravna odjela i to:

* Upravnog odjela za lokalnu samoupravu i društvene djelatnosti,
* Upravnog odjela za financije, gospodarstvo i EU fondove te
* Upravnog odjela za prostorno uređenje, komunalne, imovinskopravne poslove te zaštitu okoliša.

U ovom dijelu izvješća daje se tabelarni prikaz planiranih te izvršenih rashoda i izdataka proračuna Grada Knina za 2018. godinu po organizacijskoj klasifikaciji, odnosno po upravnim tijelima gradske uprave. Pojedini upravni odjeli u svojoj nadležnosti imaju i proračunske korisnike te su, u posebnom dijelu proračuna svi njihovi i planirani i ostvareni rashodi poslovanja uvršteni unutar tih upravnih odjela.

|  |  |  |  |  |  |
| --- | --- | --- | --- | --- | --- |
|  | **GODIŠNJE IZVRŠENJE 2017.** | **IZVORNI**  **PLAN 2018.** | **GODIŠNJE IZVRŠENJE**  **2018.** | **RAZLIKA**  **IZVRŠENJE**  **2017. /2018.** | **INDEKS**  **IZVRŠENJA**  **PLAN/**  **OSTV. U**  **1018.**  **(U %)** |
| **UKUPNI RASHODI I IZDATCI** | **35.503.301,72** | **76.029.253,00** | **68.758.761,27** | **33.255.459,57** | **90,44** |
| **RAZDJEL 010 UPRAVNI ODJEL ZA LOKALNU SAMOUPRAVU I**  **DRUŠTVENE DJELATNOSTI** | **13.855.113,02** | **17.775.951,00** | **16.048.122,87** | **14.693.009,85** | **93,40** |
| **GLAVA 01001 UO ZA LOKALNU SAMOUPRAVU I DRUŠTVENE**  **DJELATNOSTI** | **4.219.655,60** | **6.703.645,00** | **6.048.122,87** | **1.828.467,27** | **90,22** |
| **GLAVA 01002 GRADONAČELNIK** | **185.570,83** | **290.000,00** | **159.035,50** | **-26.535,33** | **53,81** |
| **GLAVA 01003 GRADSKO VIJEĆE** | **182.943,92** | **241.000,00** | **226.334,00** | **43.390,08** | **93,91** |
| **GLAVA 01004 NARODNA KNJIŽNICA KNIN** | **925.435,43** | **1.076.454,00** | **1.097.216,50** | **171.781,07** | **101,93** |
| **GLAVA 01005 DJEČJI VRTIĆ CVRČAK** | **4.339.991,09** | **5.424.118,00** | **5.168.638,80** | **828.647,71** | **95,29** |
| **GLAVA 01006 KNINSKI MUZEJ** | **3.189.042,31** | **2.923.432,00** | **2.586.039,55** | **-603.002,76** | **97,90** |
| **GLAVA 01007 PUČKO OTVORENO UČILIŠTE** | **665.273,91** | **946.714,00** | **907.998,65** | **242.724,74** | **95,91** |
| **GLAVA 01008 MJESNA SAMOUPRAVA** | **2.028,38** | **25.000,00** | **768,22** | **-1.260,16** | **3,07** |
| **GLAVA 01009 VIJEĆE NACIONALNIH MANJINA** | **145.171,55** | **145.588,00** | **136.410,00** | **-8.761,55** | **93,70** |
| **RAZDJEL 020 UPRAVNI ODJEL ZA FINANCIJE, GOSPODARSTVO I EU**  **FONDOVE** | **9.421.391,73** | **16.885.220,00** | **13.583.196,70** | **4.161.804,97** | **80,44** |
| **RAZDJEL 030 UPRAVNI ODJEL ZA PROSTORNO UREĐENJE, KOMUNALNE, IMOVINSKOPRAVNE POSLOVE I ZAŠTITU OKOLIŠA** | **12.226.796,97** | **41.368.080,00** | **38.571.999,99** | **26.345.203,02** | **93,24** |
| **GLAVA 03001 UO ZA PROSTORNO UREĐENJE, KOMUNALNE,**  **IMOVINSKOPRAVNE POSLOVE I ZAŠTITU OKOLIŠA** | **8.239.342,55** | **36.776,500,00** | **34.046.216,71** | **25.806.874,16** | **92,57** |
| **GLAVA 03002 JAVNA VATROGASNA POSTROJBA GRADA KNINA** | **3.987.454,42** | **4.588.580,00** | **4.425.783,28** | **438.328,86** | **98,63** |

**Izvršenje po programskoj klasifikaciji**

Zakonom o izvršenju proračuna te Pravilnikom o proračunskim klasifikacijama propisana je obveza svakog upravnog odjela da sve poslove iz svoje nadležnosti razvrsta u programe te da iste po tom razvrsta na njima pripadajuće aktivnosti i projekte.

Zakonom o proračunu, Pravilnikom o polugodišnjem i godišnjem izvještaju o izvršenju programa, a pobliže Uputama Ministarstva financija za izradu financijskih planova jedinica lokalne, područne (regionalne) samouprave, propisano je da obrazloženje izvršenja programa iz posebnog dijela proračuna treba sadržavati djelokrug rada, obrazloženje programa, zakonska podloga na kojoj se zasnivaju programi te određivanje ciljeva koji su ostvareni provedbom programa i pokazatelje uspješnosti realizacije tih ciljeva, odnosno rezultata koji su se postigli provedbom programa te aktivnosti i projekata, koji su sadržani u svakom od tih programa.

Pozivom na navedeno, u privitku ovog izvješća prilažu se pisana izvješća o izvršenju programa svakog od tri upravna odjela Grada Knina u kojim su sadržana i izvješća proračunskih korisnika.

**RAZDJEL 020**

**GLAVA 01- UPRAVNI ODJEL ZA FINANCIJE, GOSPODARSTVO I**

**EU FONDOVE**

Odjel je osnovan Odlukom o unutarnjem ustrojstvu Grada Knina, a istom su propisani poslovi i zadaci

koji su u nadležnosti odjela, a to su:

- izrada nacrta prijedloga proračuna Grada, Odluke o izvršenju proračuna i izrada godišnjeg i polugodišnjeg izvještaja o izvršenju proračuna Grada i dr. izvješća,

- praćenje ostvarivanja proračunskih prihoda i rashoda Grada, predlaganje i poduzimanje

potrebnih mjera,

- financijsko-računovodstveni poslovi, blagajnički poslovi i poslovi likvidature, kontiranja i knjiženja knjigovodstvene dokumentacije, vođenje materijalnog knjigovodstva, izrada periodičnih obračuna, obračun i isplata plaća,

- provođenje poslova gradske riznice u cilju racionalnog korištenja proračunskih sredstava od strane svih proračunskih korisnika, sukladno Zakonu o proračunu, Proračunu Grada, Odluci o izvršenju proračuna, drugim financijskim propisima i aktima Grada propisanog, osnovanog i argumentiranog transfera namjenskih proračunskih sredstava,

- poslovi evidencije i naplate zakonskih, ugovorenih i dr. potraživanja temeljem akata Grada, od fizičkih i pravnih osoba, priprema podataka i prijedloga za otkaz ugovora o zakupu, koncesiji, kreditu i dr., prisilnu naplatu putem suda i drugih mjerodavnih tijela, tromjesečno izvješćuje Gradonačelnika o stanju duga i dužnicima s osnova korištenja gradske imovine, koncesije i dr.,

- procjena stanja imovine Grada,

- ustrojava analitičku evidenciju dugotrajne nefinancijske imovine po vrsti, količini i vrijednosti (nabavna i

otpisana),

- priprema i koordinira popis imovine i obveza, kontrolira ispravnost popisnih lista dugotrajne i druge imovine, u suradnji s drugim upravnim tijelima predlaže Gradonačelniku mjere za naplatu potraživanja i odluku o otpisu nenaplativih i zastarjelih potraživanja,

- poduzima mjere za naplatu gradskih poreza samostalno i u suradnji s Poreznom upravom,

- razmatra prijedloge i izrađuje financijske planove s procijenjenim prihodima i primicima,

- izrada prijedloga programa utroška sredstava s osnova najma i prodaje stanova i izvješća o utrošku sredstava,

- poslovi u svezi Vijeća nacionalnih manjina iz nadležnosti Grada i mjesnih odbora, vezano za pomoć i koordinaciju u vezi financijskog poslovanja i provedbe financijskih propisa, u cilju zakonitog i propisanog financijsko poslovanja i transfera osiguranih namjenskih proračunskih sredstava i sastavljanja izvješća i izjava,

* poticaj razvoja gospodarstva,poduzetništva, obrtništva i poljoprivrede i osiguranje uvjeta za razvitak gospodarskih djelatnosti od važnosti za Grad,
* praćenja rada i poslovanja poduzeća čiji je Grad osnivač i predlaganje mjera za njihovo racionalno i efikasno poslovanje,
* ispitivanje interesa i vrste poduzetničkih aktivnosti i osiguravanje inicijalnih sredstava za razvoj poduzetništva, mogućnosti razvoja gospodarstva i pomoć u razvoju,
* poticaj osiguranja pomoći poduzetnicima za realizaciju pojedinih programa od interesa za Grad, pripremanje i poticanje drugih ulagača na ostvarenje gospodarskih projekata,
* poslovi koordinacije s proračunskim i izvanproračunskim korisnicima u izradi prijedloga plana razvojnih programa i prijedloga financijskog plana,

- poslovi praćenja zaštite kulturne baštine u Gradu i predlaganja nekretnina u Gradu za stavljanje pod zaštitu kulturne baštine,

- poslovi razvoja turizma i poticaja eko-seoskog turizma kroz suradnju s Turističkom zajednicom Grada i Županije,

- poslovi pripreme, proučavanja i vrednovanja prijedloga programa i projekata međunarodne suradnje u području gospodarstva te projekata koji se kandidiraju za korištenje sredstava iz fondova Europske unije i drugih međunarodnih izvora financiranja te poslovi uspostavljanja i održavanja kontakata s predstavnicima državnih i drugih tijela i stručnih organizacija te stranih i međunarodnih institucija u planiranju i provođenju razvojnih programa,

- drugi poslovi iz samoupravnog djelokruga Grada, u skladu sa zakonom, drugim propisima i aktima Grada.

U odjelu je sistematizirano 10 radnih mjesta – na kojima je predviđeno 10 izvršitelja.

Zaključno sa 31. prosincem 2018. godine je bilo popunjeno 5 radnih mjesta.

Unutar odjela organiziran je jedan odsjek i to:

* Odsjek za proračun, financije i AOP

**IZVJEŠĆE PO PROGRAMIMA**

PROGRAM : REDOVNA DJELATNOST

ZAKONSKE I DRUGE PRAVNE OSNOVE: Zakon o plaćama u lokalnoj i područnoj (regionalnoj) samoupravi, Pravilnik o radu službenika i namještenika upravnih tijela Grada Knina, Odluka o koeficijentima za obračun plaće službenika i namještenika, Odluka o plaći i drugim pravima gradonačelnika i zamjenika gradonačelnika, Odluka o utvrđivanju osnovice za obračun plaće službenika i namještenika upravnih tijela Grada Knina, Pravilnik o sadržaju obračuna plaća, naknada ili otpremnina,

Zakon i Pravilnik o doprinosima, Odluka o gradskim porezima, Zakon o izvršenju državnog proračuna za 2017. godinu te opći akti Grada Knina.

CILJEVI PROGRAMA: osigurati nesmetano obavljanje rada gradske uprave kroz slijedeće aktivnosti: redovite isplate plaća zaposlenih u gradskoj upravi, plaćanje u zakonskom roku poreznih obveza te doprinosa iz i na plaću, isplata materijalnih troškova zaposlenim, isplata naknada za prijevoz, dnevnica na službenom putu, redovno izmirenje preuzetih osoba na stručno osposobljavanje izvan radnog odnosa, održavanje računalnog programa te povrat poreza na dohodak po godišnjim prijavama građana u zakonom određenom roku.

OBRAZLOŽENJE GODIŠNJEG IZVRŠENJA PROGRAMA

|  |  |  |  |
| --- | --- | --- | --- |
| **PROGRAM**  **Redovna djelatnost** |  | **Tekući plan**  ***7.485.200,00*** | **Izvršenje**  ***6.768.733,50*** |
| **Aktivnost** | **Rashodi za zaposlene** | **5.583.000,00** | **5.105.751,76** |
| Izvještaj o postignutim ciljevima | Svi definirani ciljevi su ostvareni - u izvještajnom razdoblju obračunate i isplaćene plaće za 37 zaposlenih kao i jubilarne nagrade, naknade za bolest, invalidnost, bonus za uspješnost na radu kao i pripadajući doprinosi. | | |
| **Aktivnost** | **Materijalni rashodi** | **1.577.200,00** | **1.379.905,48** |
| Izvještaj o postignutim ciljevima | U ovom izvještajnom razdoblju isplaćene su sve naknade troškova zaposlenim: dnevnice za službeni put, troškovi smještaja na službenom putu, naknada za prijevoz na posao i s posla, plaćeni svi rashodi za usluge (odnose se na rashode za usluge održavanja računalnih programa riznice i računalnih programa pisarnice, intelektualne i osobne usluge), isplaćene sve naknade troškova osobama izvan radnog odnosa te izmirene svi ostali rashodi poslovanja. | | |
| **Aktivnost** | **Financijski rashodi** | **325.000,00** | **283.076,26** |
| Izvještaj o postignutim ciljevima | Sve obveze po ovoj osnovi u 2018. su izmirene, a iste se odnose na plaćene zatezne kamate iz poslovnih odnosa te na redove troškove poslovanja vezano za naknadu institucijama platnog prometa te naknade poslovnoj banci. | | |

**DJELATNOST GOSPODARSTVA I PODUZETNIŠTVA**

**PROGRAM: RAZVOJ MALOG GOSPODRSTVA**

ZAKONSKE I DRUGE PRAVNE OSNOVE: Zakon o lokalnoj i područnoj (regionalnoj) samoupravi , Statut Grada Knina, Zakon o državnom potporama te provedeni Javni poziv za dodjelu potpora za razvoj malog gospodarstva Grada Knina u 2018. godini- „Potpore 2018“.

Zakon o regionalnom razvoju Republike Hrvatske, Smjernice za izradu strategije razvoja urbanih područja.

CILJEVI PROGRAMA:

Opći cilj ovog programa je potpora razvoju gospodarstva kninskog područja kroz razvoj poduzetništva i obrtništva. Provedbom gospodarskih programa mjera i projekata, na izravan i neizravan način daje se podrška poduzetničkim aktivnostima, ali i stvaranje preduvjeta zaustavljanja postojećih, negativnih tendencija u pogledu broja aktivnih privrednih subjekata.

U okviru ovog programa uvrštena je izrada Strategije razvoja grada Knina, prvenstveno s ciljem definiranja osnovnih pravaca gospodarskog razvoja područja, ali i mogućnosti povlačenje tako potrebnih sredstava iz fondova Europske unije.

OBRAZLOŽENJE GODIŠNJEG IZVRŠENJA PROGRAMA

|  |  |  |  |
| --- | --- | --- | --- |
| **PROGRAM**  **Razvoj malog gospodarstva** |  | **Tekući plan** | **Izvršenje** |
| **Aktivnost** | **Razvoj malog gospodarstva** | **613.000,00** | **503.907,05** |
| Izvještaj o postignutim ciljevima | Temeljem Javnog poziva za dodjelu potpora gospodarstvu, a isti je sadržavao 5 (pet) mjera potpore, i to:  Mjera 1. – Potpora novoosnovanim gospodarskim subjektima;  Mjera 2. – Potpora za podmirenje troška stručnog osposobljavanja, polaganja  stručnog i majstorskog ispita te prekvalifikacija i dokvalifikacija;  Mjera 3. – Potpore poduzetnicima za sudjelovanje na sajmovima i izložbama;  Mjera 4. – Potpora za nabavu nove opreme i  Mjera 5. – Potpore za izradu prijavne dokumentacije koja će se financirati iz EU  sredstava,  u 2018. godini ukupno je odobreno i isplaćeno 56 potpora u ukupnom iznosu od 441.407,05 kuna (za Mjeru 1.- dodijeljeno 8 potpora, Mjeru 2.- dodijeljena 1 potpora; za Mjeru 4. – dodijeljeno 47 potpora, dok za Mjeru 3. i Mjeru 5. nije bilo zaprimljenih zahtjeva).  Javna ustanova Lokalna razvojna agencija Matica do konca 2018. nije bila aktivna te nije ostvarila ni financijski trošak, dok je na ime troška izrade Strategije razvoja Grada Knina u 2018. godini utrošeno 50% ugovorene vrijednosti za izradu iste. Strategija je donesena usvojena u 2019. godini | | |

**PROGRAM: RAZVOJ TURIZMA**

ZAKONSKE I DRUGE PRAVNE OSNOVE: Zakon o turističkim zajednicama i promicanju hrvatskog turizma, Pravilnik o potporama turističkim zajednicama na turistički nerazvijenim područjima, Zakon o boravišnoj pristojbi, Zakon o članarinama u turističkim zajednicama, Zakon o gradnji.

CILJEVI PROGRAMA:

Opći cilj ovog programa je kontinuirano ulaganje u izgradnju i uređenje postojeće turističke infrastrukture, izgradnja novih turističkih sadržaja te osiguranje potrebnih sredstava za redovan rad i obavljanje djelatnosti Turističke zajednice grada Knina kao bitne sastavnice razvoja turizma grada Knina te promotora kninskog turizma i nositelja promidžbenih aktivnosti i unapređenja turističke ponude.

OBRAZLOŽENJE GODIŠNJEG IZVRŠENJA PROGRAMA

|  |  |  |  |
| --- | --- | --- | --- |
| **PROGRAM**  **Razvoj turizma** |  | **Tekući plan** | **Izvršenje** |
| **Aktivnost** | **Razvoj turizma** | **505.000,00** | **468.910,40** |
| Izvještaj o postignutim ciljevima | Mjesečnim transferima osigurani su preduvjeti za rad ureda Turističke zajednice grada Knina kao i za održavanje niza manifestacija iste (organizacija karnevala, sadržaja povodom obilježavanja sv. Ante, Zvonimirovih dana) te za izradu brošura, plana grad, tiskanje biciklističke karte grada i sl. Za rad Turističke zajednice grada Knina iz proračuna je u 2018. godini doznačen iznos od 418.25040 kuna.  U 2018. godini nabavljen jedan montažni kiosk (pored postojeća četiri koji su nabavljena u 2016. godini), a isti se koriste pri obilježavaju kulturne i druge manifestacije u gradu. | | |

**PROGRAM: POTICAJ RAZVOJA POLJOPRIVREDE**

ZAKONSKE I DRUGE PRAVNE OSNOVE: Zakon o poljoprivredi, Pravilnik o državnim potporama poljoprivredi i ruralnom razvoju, Program potpora poljoprivredi na području grada Knina za period 2017.-2019. godine, Mišljenje o usklađenosti prijedloga potpore male vrijednosti – Ministarstvo poljoprivrede e te Javni poziv za dodjelu potpora poljoprivredi na području grada Knina u 2018. godini.

CILJEVI PROGRAMA: dodjela bespovratnih sredstava u poljoprivredi s ciljem doprinosa unapređenju poljoprivredne proizvodnje i ruralnog razvoja na području grada Knina.

OBRAZLOŽENJE POLUGODIŠNJEG IZVRŠENJA PROGRAMA

|  |  |  |  |
| --- | --- | --- | --- |
| **PROGRAM**  **Poticaj razvoja poljoprivrede** |  | **Tekući plan** | **Izvršenje** |
| **Aktivnost** | **Poticaj razvoja poljoprivrede** | **100.000,00** | **94.304,89** |
| Izvještaj o postignutim ciljevima | Po raspisanom Javnom pozivu za dodjelu potpora poljoprivredi na području grada Knina u 2018. godini, a isti je sadržavao 5 mjera potpore:  Mjera 1. - Sufinanciranje troškova edukacije i stručnog osposobljavanja u  poljoprivredi,  Mjera 2. - Potpore mladim poljoprivrednicima,  Mjera 3. - Potpore očuvanju i proširenju stočnog fonda,  Mjera 4. - Potpore kapitalnim ulaganjima u sektoru biljne proizvodnje i  Mjera 5. - Potpora izrade prijavne dokumentacije za projekte koji će se  prijavljivati za sredstva EU fondova,  dodijeljeno je ukupno 22 potpore u ukupnom iznosu od 94.304,89. Od navedenih potpora 2 se odnose na Mjeru 2, 17 potpora na Mjeru 3. te 3 potpore po Mjeri 4. Tri zahtjeva su odbijena jer nisu zadovoljavali propisane uvjete. | | |

**EU PROJEKTI – INTEGRIRANA REGENERACIJA**

ZAKONSKE I DRUGE PRAVNE OSNOVE: Odluka o pilot područjima za provedbu Programa integrirane fizičke, gospodarske i socijalne regeneracije malih gradova na ratom pogođenim područjima od 18. veljače 2015. godine, Program integrirane fizičke, gospodarske i socijalne regeneracije malih gradova na ratom pogođenim područjima od 11. srpnja 2016. godine, Odluka o prihvaćanju Intervencijskog plana Grada Knina od 15. rujna 2016. godine.

CILJEVI GLAVNOG PROGRAMA: Razvoj područja koji će rezultirati povećanjem razvojnog potencijala s ciljem smanjenja socijalne nejednakosti, isključenosti i siromaštva poboljšanjem infrastrukture, jačanjem potencijala rasta, povećanjem atraktivnosti za življenje i potencijalna ulaganja, jačanjem socijalnog uključivanja i aktivnog sudjelovanja stanovnika u gospodarskom i društvenom životu.

**PROGRAM: URBANA REVITALIZACIJA STARE GRADSKE JEZGRE**

CILJEVI PROGRAMA: očuvanje stare gradske baštine, poboljšanje vizualnog dojma te revitalizacija urbanog života kroz obnovu i uređenje postojećih devastiranih stambenih jedinica, obnovu komunalne i cestovne infrastrukture, obnovu stare tržnice, obnova postojećih sada devastiranih poslovnih prostora te stavljanje istih u funkciju.

OBRAZLOŽENJE GODIŠNJEG IZVRŠENJA PROGRAMA

|  |  |  |  |
| --- | --- | --- | --- |
|  |  | **Tekući plan** | **Izvršenje** |
| **Kapitalni projekt** | **Urbana revitalizacija stare gradske jezgre** | **900.000,00** | **0,00** |
| Izvještaj o postignutim ciljevima | Planirana je kupovina stambenih objekata, ali još nije postignut dogovor s vlasnicima objekata, budući da vlasnici traže iznose koji uvelike premašuju procjenu sudskog vještaka. | | |

**PROGRAM: RAZVOJ TURISTIČKE PONUDE GRADA KNINA**

CILJEVI PROGRAMA: Ulaganjem u Kninsku tvrđavu te uređenjem postojećih i izgradnjom novih sadržaja

Povećat će se atraktivnost grada za posjetioce i stanovnike, a turistički valorizirana i obnovljena kninska tvrđava postat će još značajniji pokretač gospodarskog razvoja grada.

OBRAZLOŽENJE GODIŠNJEG IZVRŠENJA PROGRAMA

|  |  |  |  |
| --- | --- | --- | --- |
| **Program: Razvoj turističke ponude grada Knina** |  | **Tekući plan**  ***1.402.2013,00*** | **Izvršenje**  **637.680,00** |
| **Aktivnost** | **Kulturno –prirodna baština** | **759.500,00** | **0,00** |
| Izvještaj o postignutim ciljevima | Ugovor o dodjeli bespovratnih sredstava je potpisan 24.09.2018. nakon čega se krenulo u provedbu projekta. Napravljen je plan nabave za projekt te je pripremljena Dokumentacija o nabavi usluga izrade promotivnog materijala projekta, izrade studije potencijala i marketinške strategije, razvoja vizualnog identiteta grada Knina procijenjene vrijednosti **759.000,00 kn**. Plan nabave i Dokumentacija o nabavi su poslani na prethodnu kontrolu i suglasnost Središnjoj agenciji za financiranje i ugovaranje te će se po dobivanju suglasnosti pokrenuti otvoreni postupak javne nabave i ugovaranja navedenih usluga. | | |
| **Kapitalni projekt** | **Uređenje tvrđave** | **642.713,00** | **637.680,00** |
| Izvještaj o postignutim ciljevima | Izvedeni su radovi na uređenju kuhinje restorana i sanaciji zelenog krova. Isporučena je i montirana oprema u kuhinji restorana. Projekt „Uređenje i opremanje restorana na kninskoj tvrđavi“ je prijavljen te se očekuje potpisivanje ugovora o dodjeli bespovratnih sredstava početkom 2019. godine. | | |

**PROGRAM: RAZVOJ PODUZETNIŠTVA GRADA KNINA**

CILJEVI PROGRAMA: Razvoj poslovne infrastrukture i kontinuirane podrške poduzetnicima za osnivanje i razvoj novih poduhvata i povećanje konkurentnosti na domaćem i stranom tržištu, s osnovnim ciljem povećane mogućnosti zapošljavanja na području grada Knina.

OBRAZLOŽENJE GODIŠNJEG IZVRŠENJA PROGRAMA

|  |  |  |  |
| --- | --- | --- | --- |
|  |  | **Tekući plan** | **Izvršenje** |
| **Kapitalni projekt** | **Kupnja Kninjanke** | **4.000.000,00** | **4.000.000,00** |
| Izvještaj o postignutim ciljevima | Objekt bivše tvornice Kninjanke je kupljen te je u vlasništvu Grada Knina od prosinca 2018. godine. Prikupljaju se ponude za izradu projektnog zadatka za izradu projektno-tehničke dokumentacije uređenja i opremanja Poduzetničkog centra. Izrada projektnog zadatka će se ugovoriti u siječnju 2019. godine nakon čega će se provesti otvoreni postupak javne nabave za izradu projektno-tehničke dokumentacije za Poduzetnički centar. Nakon izrađene dokumentacije i ishođenja građevinske dozvole, projekt će se prijaviti za financiranje u sklopu Intervencijskog plana te će se tražiti povrat uloženih sredstava za kupnju objekta. | | |

**PROGRAM: HORIZONTALNA KOMPONENTA IP-a**

CILJEVI PROGRAMA: Priprema projektne dokumentacije kao preduvjet za razvoj i početak provedbe projekata iz odobrenog Intervencijskog plana te izgradnja i jačanje ljudskih kapaciteta u pripremi i provedbi istog.

OBRAZLOŽENJE GODIŠNJEG IZVRŠENJA PROGRAMA

|  |  |  |  |
| --- | --- | --- | --- |
| **Program: horizontalna komponenta IP-a** |  | **Tekući plan**  ***1.879.809,00*** | **Izvršenje**  **1.109.660,86** |
| **Aktivnost** | **B komponenta-jačanje kapaciteta provedbe** | **216.884,00** | **182.380,86** |
| Izvještaj o postignutim ciljevima | Javna ustanova Lokalna razvojna agencija Matica je registrirana, te je nakon toga prijavljen je projekt "Izgradnja kapaciteta za provedbu Intervencijskog plana grada Knina" na kojem je ova javna ustanova ključni partner Grada Knina u provedbi Intervencijskog plana. Proveden je postupak jednostavne nabave i ugovorena tehnička i savjetodavna pomoć pri provedbi postupaka javne nabave i provedbi projekata iz Intervencijskog plana. | | |
| **Aktivnost** | **A komponenta-projektna dokumentacija** | **1.607.925,00** | **902.280,00** |
| Izvještaj o postignutim ciljevima | Izrada projektne dokumentacije za zahvate u sklopu Intervencijskog plana:   * **Stara gradska jezgra** (geodetski snimak, projektni zadatak za žičaru, procjena tržišne vrijednosti stambenih objekata, pregled i mišljenje statičara) – ukupni iznos **109.142,50 kn.** * **Krka** (glavni projekt s troškovnikom za sportsko-rekreacijsku zonu Marunuša, projektni zadatak za most na Krki, projektni zadatak za uređenje Cesarićeve obale, geomehanički istražni radovi za most na Orašnici, idejni i glavni projekt za most na Orašnici, glavni projekt za uređenje šetnice prema Krčiću) – ukupni iznos **281.337,50 kn.** * **Tvrđava** (Idejni projekt sanacije krova restorana, projekt ventilacije za kuhinju restorana, projektni zadaci za zahvate na tvrđavi, konzervatorski elaborat za tvrđavu, geološko-geotehnički istražni radovi) – ukupni iznos **327.050,00 kn.** * **Preparandija (**glavni projekt s troškovnikom za Informacijsko-inovacijski inkubator 3i, geodetska podloga, procjena tržišne vrijednosti za Kninjanku) – ukupni iznos **184.750,00 kn.**   Dodatno je proveden otvoreni postupak i odabran izvođač za izradu konzervatorskog elaborata za staru gradsku jezgru te je ugovor na 200.000,00 kn potpisan 15. siječnja 2019. godine. Postupak za odabir izvođača za arheološke istražne radove na tvrđavi procijenjene vrijednosti 200.000,00 kn se priprema i bit će objavljen početkom 2019. godine. Planiranih 150.000,00 kn za izradu dokumentacije za most na Krki nije utrošeno budući da se čeka izmjena Prostornog plana. Projektni zadatak za izradu projektno-tehničke dokumentacije za Kninjanku se nije mogao naručiti prije kupovine samog objekta, tako da će se projektni zadatak (planirano 30.000,00 kn) naručiti početkom 2019. godine. Narudžbenica za izradu dokumentacije za zipline je poništena budući da je projektant ozbiljno prekoračio rokove i nije odgovarao na pozive i dopise. Tako da će se izrada ove dokumentacije u planiranom iznosu od 46.625,00 kn ugovoriti početkom 2019. godine. | | |
| **Kapitalni projekt** | **Horizontalna komponenta IP** | **55.000,00** | **25.000,00** |
| Izvještaj o postignutim ciljevima | Navedeni trošak odnosi se na procjenu vrijednosti nekretnine ex. Kninjanka izražena od stalnog sudskog vještaka, a koja je bila osnova za kupnju navedenog objekta. | | |

**UPRAVNI ODJEL ZA PROSTORNO UREĐENJE, KOMUNALNE,**

**IMOVINSKOPRAVNE POSLOVE I ZAŠTITU OKOLIŠA**

**OBRAZLOŽENJE IZVRŠENJA PRORAČUNA ZA 2018. GODINU**

Djelokrug rada odjela:

* uspostavlja i vodi sustav informacija o prostoru te dokumentaciju prostora,
* prati stanje u prostoru Grada i izrađuje izvješće o stanju u prostoru,
* priprema i koordinira izradu i prati provođenje dokumenata prostornog uređenja koje donosi Gradsko vijeće (nositelj izrade dokumenata),
* utvrđuje troškove pripreme zemljišta,
* poslovi u svezi donošenja plana javne gradske površine,
* priprema i sudjeluje u izradi elaborata i studija, sukladno pozitivnim propisima te provodi konkretne akcije u zaštiti okoliša, cjelovito očuvanje kakvoće okoliša, očuvanje krajobraznih raznolikosti, racionalno korištenje prirodnih dobara i energije na najpovoljniji način za okoliš kao osnovnih uvjeta zdravog života i temelja održivog razvitka,
* izrađuje program gradnje i održavanja objekata i uređaja komunalne infrastrukture i izvješća o njihovom izvršenju,
* gradnja, rekonstrukcija i održavanje objekata i uređaja komunalne infrastrukture, groblja, deponija i opreme komunalnog poduzeća koja se financiraju iz izvora izvan cijene komunalne usluge,

- poslovi u svezi s javnom rasvjetom i opskrbom električnom energijom,

* održavanje zelenih površina i opreme na zelenim površinama,
* koordinacija s komunalnim poduzećem i poduzećem za čistoću,
* evidencija neizgrađenog građevinskog zemljišta i nekorištenih poduzetničkih nekretnina,

izrađuje program uređenja i upravljanja građevinskim zemljištem i provodi isti,

* poslovi u vezi ugovaranja i održavanja stambenih i poslovnih zgrada u vlasništvu Grada s upraviteljem i plaćanja pričuve,
* priprema građevinskog zemljišta za izgradnju objekata i uređenje javnih površina,

- poslovi vodnog gospodarstva (javna vodoopskrba, javna odvodnja i pročišćavanje otpadnih voda, evidencija i briga o komunalnim vodnim građevinama, suradnja s isporučiteljom vodnih usluga i dr.) u skladu sa Zakonom o vodama i drugim propisima i aktima Grada,

* poslovi u svezi javnog gradskog i prigradskog prijevoza,
* izrada nacrta i prijedloga akata iz djelokruga odjela, za Gradsko vijeće i Gradonačelnika i provođenje istih, sukladno zakonu, te sastavljanje ugovora za odgovarajuće poslove iz svoje nadležnosti,
* komunalno redarstvo u skladu sa ZKG i drugih zakonima i propisima i provedba odluke o komunalnom redu,
* evidencija komunalne naknade, naknadu za priključenje na komunalne vodne građevine i komunalnog doprinosa, cijene komunalnih usluga te njihov obračun i naplata,
* predlaže Gradskom vijeću i Gradonačelniku akte o uređenju prometa na području Grada, u skladu sa zakonom i prati provedbu propisa,
* poslovi nadzora i premještanja nepropisno zaustavljenih i parkiranih vozila, poslovi upravljanja prometom i nadzora prometa u zonama smirenog prometa,
* predlaže organiziranje školskih prometnih jedinica i prometne jedinice mladeži,
* osniva i vodi katastar vodova,
* osniva i vodi izvornu evidenciju naselja, ulica i kućnih brojeva te poslovi u vezi obnove,
* rekonstrukcije i provjere uporabljivosti poslovnih prostora i drugih prostora u vlasništvu Grada te poslovi održavanja gradske imovine,

- izrada rješenja za komunalnu naknadu, naknadu za priključenje na komunalne vodne građevine i komunalni doprinos i druga rješenja iz komunalnog i vodnog gospodarstva u skladu sa zakonom i aktima Grada,

- poslovi dezinsekcije, deratizacije, postupanja s psima i mačkama lutalicama, držanju životinja,

- poslovi provedbe zakonskih i drugih propisa zaštite na radu, izrada i predlaganje akata i provedbe mjera i aktivnosti iz navedene oblasti,

- poslovi u vezi programa, radova i koordinacije s mjesnim odborima iz oblasti komunalnih, prostornih i drugih poslova iz nadležnosti odjela, od značaja za mjesne odbore,

* poslovi u svezi koordinacije i izrade i provođenja dokumenata zaštite od požara, civilne zaštite,

- poslovi u vezi zakona o prostornom, o zaštiti od buke, o otpadu, o vodnom gospodarstvu,

- priprema i provodi odluke Gradskog vijeća i gradonačelnika u svezi gospodarenja gradskom imovinom (nekretninama), pravnog prometa vezano za raspolaganje, stjecanje, uporabu i korištenje te zasnivanje stvarnih prava na nekretninama,

- pravni i stručni poslovi u svezi sređivanja zemljišno-knjižnog stanja gradske imovine,

- uspostavlja i vodi evidenciju nekretnina u vlasništvu i na korištenju Grada, stvarno pravne, obvezno pravne i druge odnose u vezi s nekretninama te pravodobno ih dostavlja nadležnom upravnom tijelu za financije radi uspostave evidencije o vrijednosti imovine Grada i prihoda od raspolaganja imovinom ili izdataka u vezi zasnovanih prava na nekretninama,

- provodi postupak izvlaštenja, postupke u vezi nacionalizacije i eksproprijacije imovine te druge upravne postupke u ime Grada pred nadležnim tijelima državne uprave i drugim tijelima u djelokrugu Grada,

- pokreće i vodi postupak pred nadležnim tijelom RH za prijenos nekretnina u vlasništvu RH na Grad,

- poslovi zastupanja Grada u sudskim, ovršnim, upravnim i dr. postupcima i upravnim sporovima te suradnja s odvjetničkim uredima koji zastupaju Grad,

- poduzima sve pravne radnje i postupke za prisilnu naplatu potraživanja (sudski, ovršni i dr. postupci),

- pravni i stručni poslovi u postupku izlaganja-preoblikovanja zemljišnih knjiga u skladu s posebnim propisima i ovlastima,

- po zaduženju i ovlasti, izrada preporuka gradonačelnika za stambeno zbrinjavanje kadrova značajnih za Grad u skladu sa Zakonom o PPDS-u i dr. odgovarajućim zakonima,

- poslovi popisa stanova i evidencija prihoda Grada s osnova najamnine i prodaje stanova, te poduzimanja zakonskih mjera za naplatu najamnine i sredstava od prodaje stanova,

- priprema i provodi Odluku o zakupu i kupoprodaji poslovnih prostora te druge akte u vezi poslovnih prostora, upravljanje poslovnim prostorom u vlasništvu i izvan knjižnom vlasništvu Grada u skladu sa zakonom, propisima i aktima Grada, predlaganje određivanja namjene, izrada ugovora o zakupu i otkaza ugovora, nadzor korištenja poslovnog prostora sukladno ugovornim i drugim obvezama zakupaca i poduzimanje odgovarajućih mjera,

- vodi evidenciju poslovnih prostora i zakupaca sa svim bitnim podacima iz ugovora,

* evidencija neiskorištenih poduzetničkih nekretnina i predlaganje načina stavljanja u funkciju,
* evidencija i priprema akata za davanje u zakup javne gradske površine i neobrađenog obradivog poljoprivrednog zemljišta, u skladu sa zakonom,
* upravljanje javnim površinama sukladno Odluci Gradskog vijeća i Planu Gradonačelnika, izrada ugovora, otkaza, nadzor korištenja, poduzimanje odgovarajućih mjera za naplatu naknada i zakupnina,
* poslovi u vezi koncesija za autotaksi i javni prijevoz putnika te drugih koncesija koje posebnim propisom nisu povjerene drugim tijelima,
* poslovi u svezi spomeničke rente,

- uspostavlja i vodi evidenciju javnih gradskih površina, korisnika, o svim bitnim podacima iz ugovora, te dostavlja ažurirane relevantne podatke nadležnom odjelu za financije radi praćenja naplate prihoda s osnova korištenja javnih površina,

* drugi poslovi iz samoupravnog djelokruga Grada, sukladno zakonu, dugim propisima i aktima Grada.

U odjelu je sistematizirano 16 radnih mjesta na kojima je predviđeno 17 izvršitelja. Zaključno sa 31.12.2018. godine popunjeno je 14 radnih mjesta – 14 izvršitelja.

Unutar odjela organizirana su 3 odsjeka: Odsjek za imovinskopravne poslove, komunalno gospodarstvo i naplatu prihoda, Odsjek za prostorno uređenje, gradnju i zaštitu okoliša i Odsjek za komunalno redarstvo, civilnu zaštitu i zaštitu na radu.

Upravni odjel za prostorno uređenje, komunalne, imovinskopravne poslove i zaštitu okoliša poslove iz svog djelokruga rada obavlja kroz osam programa:

1. PROGRAM REDOVNA DJELATNOST
2. PROGRAM KOMUNALNE POTROŠNJE
3. PROGRAM GRADNJE OBJEKATA I UREĐENJA KOMUNALNE INFRSTRUKTURE
4. PROGRAM ODRŽAVANJA KOMUNALNE INFRASTRUKTURE
5. PROGRAM KOMUNALNIH USLUGA I ODRŽAVANJA OBJEKATA
6. PROGRAM IZRADE PROJEKTNE DOKUMENTACIJE
7. PROGRAM IZGRADNJE I UREĐENJA OBJEKATA JAVNE NAMJENE
8. PROGRAM JAVNI RADOVI

OBRAZLOŽENJE IZVRŠENJA PROGRAMA

1. PROGRAM: REDOVNA DJELATNOST

Zakonska osnova: Zakon o lokalnoj i područnoj (regionalnoj) samoupravi, Zakon o zakupu i kupoprodaji poslovnog prostora, Zakon o općem upravnom postupku, Zakon o vlasništvu i drugim stvarnim pravima, Zakon o upravnim sporovima, Zakon o obveznim odnosima, Ovršni zakon, Zakon o sustavu civilne zaštite, Zakon o Hrvatskoj gorskoj službi spašavanja, Zakon o vatrogastvu, Zakon o zaštiti od požara.

Ciljevi programa: Podmirenje obveza za zakup poslovnih prostora koji nisu u vlasništvu Grada Knina, osiguranje odvjetničkih i geodetsko-katastarskih usluga u postupcima i aktivnostima u kojima Grad sudjeluje, podmirenje troškova ovrha temeljem sudskih presuda te osiguranje sredstava za rad Dobrovoljnog vatrogasnog društva i Jedinice civilne zaštite kao i sufinanciranje rada Gorske službe spašavanja.

|  |  |  |  |  |
| --- | --- | --- | --- | --- |
| **PROGRAM**  **Redovna djelatnost** |  | **Plan** | **Izvršenje** | **Indeks** |
| Aktivnost | Materijalni rashodi | 766.000,00 | 395.259,23 | 51.60% |
| Aktivnost | Nabava kapitalne imovine | 51.000,00 | 49.731,62 | 97.51% |
| Aktivnost | Donacije i ostali rashodi | 480.000,00 | 464.999,99 | 96.87% |
| **UKUPNO:** | | **1.297.000,00** | **909.990,84** | **70.16%** |
| Obrazloženje:  Kroz aktivnost Materijalni rashodi uredno su izmirivane obveze za zakup poslovnih prostora koji nisu u vlasništvu Grada Knina, osiguran je angažman odvjetničkih ureda u složenijim pravnim postupcima kao i pružanje potrebnih geodetsko-katastarskih usluga u postupcima i aktivnostima u kojima Grad sudjeluje, izrađeni su zakonom propisani dokumenti iz područja civilne zaštite i zaštite na radu te su podmireni troškovi sudskih ovrha i prateći troškovi (troškovi postupka, sudske pristojbe, javnobilježničke naknade i sl). Sredstva koja nisu utrošena u okviru ove aktivnosti odnose se na Program izobrazno-informativnih aktivnosti o održivom gospodarenju otpadom čija je realizacija započela krajem godine zbog čega nije bilo utroška sredstava u prošloj godini.  Kroz aktivnost Nabava kapitalne imovine izvršena je nabava stolarije koja je donirana MUP-u u svrhu obnove zgrade policijske postaje u Kninu.  Kroz aktivnost Donacije i ostali rashodi osigurana su sredstva za rad DVD-a te sufinanciranje rada GSS-a kako bi se osigurao njihov neprekidan angažman u području protupožarne i civilne zaštite.  Ukupna realizacija ovog programa je 70,16 %, obzirom da, kako je napomenuto prije, nisu utrošena sredstva za provedbu Programa izobrazno-informativnih aktivnosti o održivom gospodarenju otpadom | | | | |

1. PROGRAM KOMUNALNE POTROŠNJE

Zakonska osnova: Zakon o lokalnoj i područnoj (regionalnoj) samoupravi, Zakon o vlasništvu i drugim stvarnim pravima, Zakon o komunalnom gospodarstvu, Zakon o energiji, Zakon o tržištu električne energije, Zakon o vodama, Zakon o financiranju vodnog gospodarstva.

Ciljevi programa: Programom se osiguravaju sredstva za podmirenje troškova potrošnje električne energije i vode u zgradama (zgrada gradske uprave, poslovno prostori) i građevinskim objektima (javna rasvjeta, fontana, javne površine) u vlasništvu Grada Knina kako bi se osiguralo njihovo korištenje i funkcioniranje.

|  |  |  |  |  |
| --- | --- | --- | --- | --- |
| **PROGRAM**  **komunalne potrošnje** |  | **Plan** | **Izvršenje** | **Indeks** |
| Aktivnost | Komunalna potrošnja | 1.275.000,00 | 1.256.022,17 | 98.51% |
| **UKUPNO:** | | **1.275.000,00** | **1.256.022,17** | **98.51%** |
| Obrazloženje:  Kroz program je izvršeno redovito podmirivanje računa za potrošnju električne energije i vode u zgradama i građevinskim objektima u vlasništvu Grada Knina čime je osigurano njihovo neprekidno korištenje i funkcioniranje (zgrada gradske uprave, poslovni prostori, javna rasvjeta itd.)  Ukupna realizacija ovog programa je 98,51. % | | | | |

1. PROGRAM GRADNJE OBJEKATA I UREĐENJA KOMUNALNE INFRASTRUKTURE

Zakonska osnova: Zakon o lokalnoj i područnoj (regionalnoj) samoupravi, Zakon o komunalnom gospodarstvu, Zakon o grobljima, Zakon o prostornom uređenju, Zakon o gradnji, Zakon o zaštiti okoliša, Zakon o zaštiti prirode, Zakon o otpadu, Zakon o održivom gospodarenju otpadom, Zakon o vodama, Zakon o cestama, Zakon o sigurnosti prometa na cestama, Zakon o javnoj nabavi.

Ciljevi programa: Program obuhvaća gradnju objekata i uređaja komunalne infrastrukture u dijelovima grada u kojima ona nije izgrađena i uređenje postojeće izgrađene komunalne infrastrukture u gradu s ciljem podizanja razine komunalne uređenosti grada i poboljšanja životnog standarda građana. Programom su također planirani troškovi sanacije deponije komunalnog otpada i izgradnje reciklažnog dvorišta s ciljem uspostave cjelovitog i učinkovitog sustava gospodarenja otpadom.

|  |  |  |  |  |
| --- | --- | --- | --- | --- |
| **PROGRAM gradnje objekata i uređenja komunalne infrastrukture** |  | **Plan** | **Izvršenje** | **Indeks** |
| Kapitalni projekt | Gradnja objekata i uređaja komunalne infrastrukture | 16.447.000,00 | 15.665.329,16 | 95.25% |
| **UKUPNO:** | | **16.447.000,00** | **15.665.329,16** | **95.25%** |
| Obrazloženje:  Najveći dio sredstava iz ovog programa utrošen je na projekte iz područja zaštite okoliša.  U okviru radova na sanaciji deponije „Mala Promina“ – faza 1 izgrađena je ploha kapaciteta 66.000 m3 te će se po ishođenju uporabne dozvole otpad na deponiji odlagati u skladu s EU standardima što je jedan od glavnih ciljeva održivog gospodarenja otpadom. U odnosu na planirana sredstva u iznosu 13.245.000 kn, u 2018. godini utrošeno je 12.860.647,56 kn, a neutrošeni dio sredstava odnosi se na završne radove koje zbog nepovoljnih vremenskih prilika nije bilo moguće izvesti krajem 2018. godine te je taj dio radova izveden početkom 2019.  Za projekt izgradnje Reciklažnog dvorišta Knin od planiranih 2.720.000 kn utrošeno je 2.325.274,92 kn, a neutrošeni dio sredstava odnosi se na nabavu opreme za što je u 2018. proveden postupak nabave i sklopljen ugovor s dobavljačem opreme, ali ista nije mogla biti isporučena prije završetka građevinskih radova na izgradnji reciklažnog dvorišta. Izgradnjom reciklažnog dvorišta također će postiže jedan od važnih ciljeva učinkovitog i održivog gospodarenja otpadom, a to je odvojeno prikupljanje i privremeno skladištenje u kontroliranim uvjetima manjih količina posebnih vrsta otpada iz kućanstva koje sada završavaju na deponiji ili u okolišu.  U okviru ovog programa, kroz programsku djelatnost nerazvrstane ceste, izvršeno je uređenje Katićeve ulice u Kovačiću u okviru čega je asfaltirano oko 2.100 m2 makadamskog kolnika čime je stanovnicima ulice i vozilima javnih službi omogućen siguran pristup u ulicu što će doprinijeti većoj kvaliteti života svih stanovnika ulice, pogotovo starijih i nemoćnih osoba. Za ovaj projekt ukupno je utrošeno 359.516,68 kn od čega je 200.000 sufinanciralo MRR, a projekt je sa 150.000 kn sufinancirala JU NP Krka.  Kroz izgradnju javne rasvjete izvršeno je postavljanje stupova i svjetiljku javne rasvjete u dvije gradske ulice.  Na Trgu Oluje 18-19-20 (prilaz stambenoj zgradi) postavljeno je 5 rasvjetnih stupova i LED svjetiljki za što je utrošeno 55.096,25 kn. U Mihanovićevoj ulici također je postavljeno 5 rasvjetnih stupova i LED svjetiljki na što su utrošena sredstva u iznosu 64.793,75 kn. Postavljanjem javne rasvjete poboljšana je razina komunalne uređenosti ovih ulica što će pozitivno utjecati na kvalitetu života stanovnika spomenutih ulica.  Ukupna realizacija ovog programa je 95,25 %. | | | | |

1. PROGRAM ODRŽAVANJA KOMUNALNE INFRASTRUKTURE

Zakonska osnova: Zakon o lokalnoj i područnoj (regionalnoj) samoupravi, Zakon o komunalnom gospodarstvu, Zakon o grobljima, Zakon o otpadu, Zakon o održivom gospodarenju otpadom, Zakon o vodama, Zakon o cestama.

Ciljevi programa: Program obuhvaća obavljanje komunalnih djelatnosti održavanja javnih površina, nerazvrstanih cesta, javne rasvjete, groblja i odvodnje atmosferskih voda. Cilj programa je održavanje izgrađenih objekata i uređaja komunalne infrastrukture kako bi se osigurala njihova funkcionalnost i građanima omogućilo njihovo nesmetano korištenje.

|  |  |  |  |  |  |
| --- | --- | --- | --- | --- | --- |
| **PROGRAM održavanja komunalne infrastrukture** |  | | **Plan** | **Izvršenje** | **Indeks** |
| Aktivnost | Održavanje komunalne infrastrukture | | 4.937.500,00 | 4.937.500,00 | 97.75% |
| **UKUPNO:** | | **4.937.500,00** | | **4.937.500,00** | **97.75%** |
| Obrazloženje:  Kroz ovaj program osigurano je kontinuirano obavljanje sljedećih komunalnih djelatnosti: održavanje nerazvrstanih cesta, javne rasvjete, javnih površina, groblja, odvodnje atmosferskih voda te javnoprometnih pješačkih površina.  Održavanje nerazvrstanih cesta obuhvaća sanaciju (krpanje) asfaltnih kolnika, nasipanje makadamskih kolnika, košnju raslinja uz nerazvrstane ceste, postavljanje vertikalne i obilježavanje horizontalne prometne signalizacije te ostale radove vezane za održavanje cesta koje se u nadležnosti Grada Knina (izradu propusta, čišćenje kanala, uklanjanje odrona i nanosa sa kolnika i sl.).  Kroz održavanje javne rasvjete redovito su vršeni popravci opreme, uređaja i instalacija javne rasvjete čime je osigurana njena funkcionalnost u gradu i naseljima izvan grada, a uz to se tokom čitave godine kontinuirano radilo na postavljanju rasvjetnih tijela u dijelovima grada bez javne rasvjete.  Održavanjem javnih površina osiguralo se redovito čišćenje javnih prometnih površina (nogostupa, staza, kolnika) i javnih zelenih površina (parkovi, dječja igrališta, živice, cvijetnjaci) te odvoz otpada odbačenog na javne površine.  Kroz održavanje groblja tijekom godine obavljani su radovi na održavanju i uređivanju krošanja stabala, živice i ostalog zelenila na gradskom groblju, popravci staza i zemljanih površina oštećenih slijevanjem oborinske vode te odvoz komunalnog otpada nastalog održavanjem groblja.  Održavanjem oborinske kanalizacije obuhvaćeno je održavanje fontane, čišćenje slivnika i zamjena poklopaca oborinske kanalizacije te čišćenje otvorenih kanala za odvodnju oborinskih voda.  U okviru radova na održavanju javnoprometnih pješačkih površine izvršena je sanacija nogostupa u Tuđmanovoj ulici (od skretanja za parkiralište iza Konzuma do kružnog toka) te uređenje pješačke staze kroz park ispod Doma za starije i nemoćne osobe.  Sve djelatnosti predviđene ovim programom realizirane su u okviru planiranih iznosa.  Ukupna realizacija programa je 97,75 %. | | | | | |

1. PROGRAM KOMUNALNIH USLUGA I ODRŽAVANJA OBJEKATA

Zakonska osnova: Zakon o lokalnoj i područnoj (regionalnoj) samoupravi, Zakon o vlasništvu i drugim stvarnim pravima, Zakona o zaštiti pučanstva od zaraznih bolesti, Zakon o zaštiti životinja, Zakon o veterinarstvu, Zakona o naseljima, Zakon o koncesijama.

Ciljevi programa: Program obuhvaća održavanje objekata i poslovnih prostora u vlasništvu Grada te obavljanje komunalnih usluga iz nadležnosti Grada od općeg interesa (zbrinjavanje pasa lutalica, deratizacija i dezinsekcija, označavanje ulica kućnim brojevima, ukrašavanje grada povodom blagdana). Ciljevi programa su sanacija i održavanje imovine Grada, prevencija bolesti i zaštita i očuvanje zdravlja građana te poboljšanje uređenosti i izgleda grada.

|  |  |  |  |  |
| --- | --- | --- | --- | --- |
| **PROGRAM komunalnih usluga i održavanja objekata** |  | **Plan** | **Izvršenje** | **Indeks** |
| Aktivnost | Komunalne usluge i održavanje objekata | 1.793.450,00 | 1.676.681,88 | 93.49% |
| **UKUPNO:** | | **1.793.450,00** | **1.676.681,88** | **93.49%** |
| Obrazloženje:  Programom je osigurano obavljanje komunalnih usluga iz nadležnosti Grada od općeg interesa: zbrinjavanje pasa lutalica (u 2018. godini sa području Grada Knina zbrinuto je 49 pasa lutalica za što je utrošeno 132.625 kn), deratizacija i dezinsekcija (dva puta tijekom godine provedene su mjere dezinsekcija komaraca kao i sustavne deratizacije, a izvršena je i deratizacija podruma gradske uprave u kojemu se nalazi dio arhivske građe te je sveukupno utrošeno 90.125 kn), označavanje ulica kućnim brojevima (nabavljeno je ukupno 157 kućnih brojeva i 21 ulična ploča za označavanje 12 ulica/naselja na području Grada), ukrašavanje grada povodom blagdana (nabavljena je oprema i ukrasi u vrijednosti 100.001,25).  U okviru ovog programa izvedeni su radovi na tekućem i investicijskom održavanju objekata i poslovnih prostora u vlasništvu Grada Knina čime je osigurana njihova funkcionalnost te su podmireni troškovi pričuve za poslovne prostore kojima Grad raspolaže.  Kroz program su osigurane donacije Čistoći i zelenilu za sufinanciranje nabave spremnika za prikupljanje otpada (170.000 kn), Atletskom klupu „Sv. Ante“ za izgradnju dijela atletske staze (42.000 kn) te Općoj i veteranskoj bolnici Knin za nabavu kreveta (111.000 kn).  Programom je obuhvaćena i izrada tehničke dokumentacije potrebne za realizaciju raznih projekata (studije, planovi, programi, troškovnici, elaborati, geodetske snimke, vještva i td.) za što je utrošeno 191.645,88 kn.  Ukupna realizacija ovog programa je 93,49 %. | | | | |

1. PROGRAM IZRADE PROJEKTNE DOKUMENTACIJE

Zakonska osnova: Zakon o lokalnoj i područnoj (regionalnoj) samoupravi, Zakon o komunalnom gospodarstvu, Zakon o prostornom uređenju, Zakon o gradnji.

Ciljevi programa: Program obuhvaća izradu prostornoplanske i projektne dokumentacije. Cilj programa je omogućiti provedbu različitih programa i projekata, kako Grada Knina, tako i drugih investitora.

|  |  |  |  |  |  |
| --- | --- | --- | --- | --- | --- |
| **PROGRAM izrade projektne dokumentacije** |  | | **Plan** | **Izvršenje** | **Indeks** |
| Aktivnost | Izrada projekata, elaborata, snimki i sl. | | 660.550,00 | 630.219,65 | 95.41% |
| **UKUPNO:** | | **660.550,00** | | **630.219,65** | **95.41%** |
| Obrazloženje:  Kroz program je financirana nabava projektne dokumentacije (idejni projekti, glavni projekti, geodetski projekti) potrebne za provedbu projekata koji su realizirani u 2018. godini ili je njihova realizacije planirana u narednom razdoblju (izgradnja novog vrtića, asfaltiranje cesta, modernizacija javne rasvjete, izgradnja mrtvačnice, sanacija kuće Lovrić) te izrada prostornih planova i studija (izmjene i dopune Prostornog plana uređenja Grada Knina, izmjene i dopune Generalnog urbanističkog plana Grada Knina, strateška procjena utjecaja na okoliš).  Pripremljena projektna dokumentacija omogućila je prijavu određenih projekata za sufinanciranje na natječaje tijekom godine pa je tako Ministarstvo regionalnoga razvoja i fondova Europske unije sa 100.000 kn financiralo izradu projektne dokumentacije za uređenje novog vrtića, a sa 350.000 kn izvođenje radova dok je Ministarstvo za demografiju, obitelj, mlade i socijalnu politiku osiguralo 1.800.000 kn za uređenje novog vrtića. Ministarstvo kulture je sa 90.000 kn sufinanciralo izradu geodetskog snimka tvrđave, a za izradu glavnog projekta konstruktivne sanacije kuće Lovrić odobrilo je 68.550 kn. Glavni projekt modernizacije javne rasvjete bio je preduvjet da bi se od HBOR-a mogao zatražiti kredit za financiranje ovog projekta.  Ukupna realizacija ovog programa je 95.41 %. | | | | | |

1. PROGRAM IZGRADNJE I UREĐENJA OBJEKATA JAVNE NAMJENE

Zakonska osnova: Zakon o lokalnoj i područnoj (regionalnoj) samoupravi, Zakon o sportu, Zakon o predškolskom odgoju i obrazovanju.

Ciljevi programa: Program obuhvaća uređenje atletske staze uz igralište NK Dinara te obnovu zgrade Doma željezničara i adaptaciju u dječji vrtić. Cilj programa je jačanje odgojnih i sportskih kapaciteta kako bi se poboljšala kvaliteta života građana Grada Knina.

|  |  |  |  |  |
| --- | --- | --- | --- | --- |
| **PROGRAM izgradnje i uređenja objekata javne namjene** |  | **Plan** | **Izvršenje** | **Indeks** |
| Kapitalni projekt | Izgradnja i uređenje objekata odgojne i sportske namjene | 4.850.000,00 | 4.775.113,05 | 98.46% |
| **UKUPNO:** | | **4.850.000,00** | **4.775.113,05** | **98.46%** |
| Obrazloženje:  Kroz ovaj program izvedeni su radovi na obnovi postojećeg objekta u Ulici 4. gardijske brigade 16 (bivši Dom željezničara) i uređenju novog područnog odjela dječjeg vrtića čime je omogućen upis 50-tak djece koja nisu mogla biti primljena u vrtić zbog iskorištenih kapaciteta centralnog vrtića i postojećih područnih odjela. Otvaranje novog vrtića pozitivno će utjecati na kvalitetu života roditelja upisane djece jer se mogu posvetiti drugim obvezama i planovima, a treba napomenuti da je otvaranjem vrtića zaposlen određen broj novih radnika.  Program obuhvaća i izgradnju atletske staze, ali kako je zbog izjavljene žalbe u postupku javne nabave odabrani izvođač uveden u posao tek krajem listopada prošle godine, a i vremenske prilike nisu pogodovale izvođenju radova, do kraja 2018. izveden je dio pripremnih i zemljanih radova. Izgradnjom atletske staze osigurat će se prostor za trening atletičarima te omogućiti održavanje atletskih natjecanja.  Ukupna realizacija ovog programa je 98.46 %. | | | | |

1. PROGRAM JAVNI RADOVI

Zakonska osnova: Zakon o lokalnoj i područnoj (regionalnoj) samoupravi, Zakon o radu, Zakon o poticanju zapošljavanja, Zakon o javnoj nabavi, Zakon o zaštiti na radu.

Ciljevi programa: Program javni radovi za cilj ima zapošljavanje nezaposlenih osoba iz ciljanih skupina. Program se temelj na društveno korisnom radu kojeg inicira lokalna zajednica, udruge civilnog društva i drugi subjekti.

|  |  |  |  |  |
| --- | --- | --- | --- | --- |
| **PROGRAM Javni radovi** |  | **Plan** | **Izvršenje** | **Indeks** |
| Aktivnost | Rashodi za zaposlene i nabavu materijala | 5.519.000,00 | 4.306.258,12 | 78.03% |
| **UKUPNO:** | | **5.519.000,00** | **4.306.258,12** | **78.03%** |
| Obrazloženje:  Programom su osigurana sredstva za isplatu plaća, doprinosa, naknada i osposobljavanje osoba koje su u 2018. godini bile zaposlene na javnim radova. Program javnih radova provodio se u dva dijela: u prvoj polovici godine zaposleno je 175 osoba, a u drugom dijelu godine broj zaposlenih iznosio je 55.  Program se provodio u suradnji s HZZ-om u okviru *Programa za sufinanciranje/financiranje zapošljavanja u javnom radu* te se financirao sredstvima državnog proračuna koja su doznačena u gradski proračun, a kako je nekoliko zaposlenih osoba tijekom trajanja programa pronašlo stalno zaposlenje, dio doznačenih sredstava ostao je neutrošen te će izvršiti njihov povrat u državni proračun.  Grad Knin je financirao nabavu sitnog materijala i sredstava potrebnih za izvođenje radova planiranih programom koji su se u prvom dijelu godine prvenstveno odnosili na čišćenje protupožarnih putova, a kasnije je programom obuhvaćena i sanacija divljih odlagališta i čišćenje javnih prostora.  Ukupna realizacija ovog programa je 78.03 %. | | | | |

U nadležnosti Upravnog odjela za prostorno uređenje, komunalne, imovinskopravne poslove i zaštitu okoliša je i Javna vatrogasna postrojba grada Knina.

**GLAVA 2: JAVNA VATROGASNA POSTROJBA GRADA KNINA**

**PRORAČUNSKI KORISNIK: JAVNA VATROGASNA POSTROJBA GRADA KNINA**

1. PROGRAM: DJELATNOST PROTUPOŽARNE ZAŠTITE

Zakonska osnova: Zakon o lokalnoj i područnoj (regionalnoj) samoupravi, Zakon o sustavu civilne zaštite, Zakon o vatrogastvu, Zakon o zaštiti od požara.

Ciljevi programa: Programom se osiguravaju sredstva za financiranje rada Javne vatrogasne postrojbe Grada Knina čije aktivnosti i djelovanje imaju za cilj zaštitu života, zdravlja i sigurnosti ljudi i životinja te sigurnosti materijalnih dobara, okoliša i prirode od požara i drugih nepogoda.

|  |  |  |  |  |
| --- | --- | --- | --- | --- |
| **PROGRAM**  **Djelatnost protupožarne zaštite** |  | **Plan** | **Izvršenje** | **Indeks** |
| Aktivnost | Redova djelatnost JVP-a | 4.588.580,00 | 4.525.783,28 | 98.63% |
| **UKUPNO:** | | **4.588.580,00** | **4.525.783,28** | **98.63%** |
| Obrazloženje:  Programom su osigurana sredstva za financiranje rada Javne vatrogasne postrojbe Grada Knina što obuhvaća rashode za zaposlene (plaće, doprinosi, regresi, božićnice, dar za djecu), materijalne rashode koji uključuju rashode za nabavu materijala i opreme za obavljanje djelatnosti protupožarne zaštite te podmirenje režijskih troškova i troškova raznih usluga (potrošnja električne energije, vode, telefonske usluge, poštanske usluge i sl.). Kroz program su osigurana i sredstva za podmirenje mjesečnih rata leasinga za nabavu nove autocisterne koja se osim u svrhu protupožarne zaštite koristi i za dostavu pitke vode domaćinstvima u naseljima bez izgrađene vodovodne mreže.  Provedbom ovog programa tokom čitave godine osigurana je neprekidna i učinkovita zaštita ljudi i imovine od požara i drugih nepogoda.  Ukupno izvršenje programa iznosi 98,63 %. | | | | |